EAJk langileei emandako hitza ez duela bete salatu du USOAko enpresa batzordeak | LAB SINDIKATUA\nZerbitzu Publikoak Zerbitzu Soziokomunitarioa EAJk langileei emandako hitza ez duela bete salatu du USOAko enpresa batzordeak\nUSOAko langileek elkarretaratze bat egin dute gaur EAJren egoitza aurrean, Bilbon, alderdi honek Barakaldon USOA Enplegu Zentro Bereziaren kudeaketan duen jarrera salatzeko.\nHauxe da USOAko enpresa batzordeak egin duten prentsa oharra, gaurko elkarretaratzearen harira:\nBerriro ere, duela hilabete askoz geroztik tailerreko langileok pairatu behar ditugun lan baldintzak salatzeko mobilizatzen gara.\nSabin etxera eraman dugu protesta, Barakaldoko EAJk orain arte, eta oraindik ere, pairatu behar dugun gatazka egoeran daukan jarrera salatzeko.\n2017ko uztailean, USOAko tailerraren hitzarmena sinatu zen, 2019ra arte indarraldia daukalarik. Delako hitzarmenak Barakaldoko eta inguruko herrietako 400 baino gehiagorengan dauka eragina.\n2018ko urtarrilean, nominak ematerakoan eta hurrengo hilabeteetan ere, hitzarmenean negoziatutako soldata taulak eta hitzarmena sinatutako terminoetan indarrean jarriko zenaren hitz ematea ez zutela betetzen baieztatu genuen.\nOndorengo hilabeteetan mobilizatzen jarraitu dugu, soldata paktatutako terminoetan ordaintzea galdegin dugu, eta tarte horretan alkatetza eta USOAren gerentziaren partetik erantzuten ziguten beraien artean koherentziarik ez zuten informeak erakutsiz, bien bitartean, erreprimitzen zuten udalbatzarrak desalojatuz eta enpresako komitekideak identifikatuz konzentrazioetan edota egoeraren salaketa ekimenetan parte hartzeagatik.\nUSOA lan enplegu gune berezia da, Barakaldoko udaletxearena da, eta tamalez, honek esan nahi du plantilak ez daukala beste enpresetako lanpostuetarako sarbiderik. Delako egoerari hitzarmenean adostutako textuan agertzen diren soldatak ez direla ordaintzen gaineratzen badiogu, prekarietatea gure egoera ondoen zehazten duen hitza da.\nHau guztiarengatik hemen jarraitzen dugu, hitzarmena bete dezaten eta gure lan baldintzak errespeta daitezen galdegiteko.


“Maite ditugulako” dokumentala aurkeztu du Behatokiak - Sustatu.eus - Teknologia albisteak\n2012-10-12 : 17:46\nHizkuntz Eskubideen Behatokiak “Duintasun bideak” bildumako dokumental berri bat aurkeztu du Iruñean, Golem zinemetan. Dokumental berri honek “Maite ditugulako” izena du eta Nafarroa hegoaldeko hainbat herritarrek beren seme-alabek D ereduan ikas dezaten nahi dutelako pairatzen duten diskriminazioa, eskubide urraketa, azaltzen du.\nDokumentala ikusi ondoren, urraketa pairatzen duten eta dokumentalean parte hartzen duten gurasoek beraiek hartu dute hitza. Artaxoako Argi Rus-ek adierazi duenez, urte asko daramatzate beren seme-alabak beren herrian bertan D ereduan ezin matrikulatu eta horregatik, uda aurretik, Hizkuntz Eskubideen Behatokira jo zuten pairatzen ari ziren eskubide urraketa salatzera.\nAzaldu dutenez, beren seme-alabak egunero ehunka kilometro egitera kondenatuta daude D ereduan ikasi nahi dutelako. Aurtengo ikasturtean adibidez, 1.400 ikasle horiek guztira 5 milioi kilometro egin beharko dituzte orain dela 25 urte (1986an) onartutako lege batek, Vascuencearen legeak, beren herria eremu “ez-euskaldunean” dagoela esaten duelako.\n“Gure seme-alabek urtero milaka kilometro egin behar dituzte gure auzokideek beren seme-alabak, oinez, lasai-lasai etxe ondoko eskolara eraman ditzaketen bitartean. Zergatik? Ba gure seme-alabek hizkuntza bat ez, bi ikastea nahi dugulako, gaztelania ez ezik, Nafarroako berezko hizkuntza den euskara ere ikastea nahi dugulako” adierazi du Rus-ek.\nGuraso guztiek bezala, beren seme-alabentzako onena nahi dutela adierazi dute, etorkizunean bizitzarako, lanerako, aukera gehiago izan ditzaten, hizkuntzak ikas ditzaten nahi dute eta horregatik egiten dute D ereduaren aldeko hautua, gaur egun euskara eta gaztelania ikastea bermatzen duen eredu bakarra delako.\n“Bitartean ikusi dugu, inork eskatu gabe, Gobernuak gure eskualdean TIL eredua jarri duela martxan… Eta guk gure seme-alabentzat D eredua nahi badugu mugitu egin behar dugu, errepidean bueltaka ibili… zergatik?” galdetu dute gurasoek.\nDokumentalean parte hartu duen Mendigorriako Lurdes Mendibilek ere hartu du hitza eta beren herrian bertan haurrak gaztelaniaz matrikulatzen dituztenekiko pairatzen duten diskriminazioa agerian utzi du: “argi dago, guri ez zaizkigu gainontzeko gurasoei aitortzen zaizkien eskubide guztiak aitortzen”.\nHala ere, argi utzi nahi izan dute ere, beren herrikide eta auzokideen aldetik elkartasun handia jasotzen dutela eta oso babestuak sentitzen direla herritarren aldetik: “bidaiak ordaintzeko-eta hainbat ekimen eta jaialdi antolatu dugu eta guzti guztietan herrikideen, auzokideen laguntza handia izan dugu eta parte hartzea ere uste baino askoz zabalagoa izan da”. Aldiz, azaldu dutenez, agintarien aldetik ez dute babes bera jaso.\nAzaldu dutenez, beren seme-alabak egunero errepidean jartzeak sekulako kezka eragiten die, kezka eguraldiarengatik, kezka istripu arriskuagatik eta kezka baita ere, bidaia horiek beraientzat suposatzen duten gehiegizko gastuagatik…\nAurten gainera, jasotzen zuten diru-laguntza eskasa ere kendu egin die Nafarroako Gobernuak eta hilabetean ikasle bakoitzagatik ordaintzen dituzten 600 euroak beren poltsikotik ordaindu beharko dituzte aurrerantzean.\n“Irtenbide bat nahi eta behar dugu. Irtenbide bat behar dugu. Negua iritsi baino lehen, gure seme-alabek errepideetan eguraldiaren eta bestelako arriskuak pairatu baino lehen, irtenbide bat exijitzen dugu” aldarrikatu dute gurasoek bukatzeko.\nGurasoek beren egoera azaldu ondoren Hizkuntz Eskubideen Behatokiko zuzendariak, Garbiñe Petriatik, hartu du hitza familia hauek pairatzen duten eskubide urraketa eta diskriminazioa salatzeko. “Egoera hau onartezina da, nafar guztiek eskubide berak dituzte eta Nafarroan legea bera da eskubide berdintasun hori urratzen duena” adierazi du Petratik.\nBehatokiko zuzendariak irakaskuntzaren eremuan edota haur eta gaztetxoen eremuan nazioartean indarrean dauden hainbat arau eta akordio aipatu ditu, besteak beste: Giza Eskubideen Deklarazio unibertsaleko 26.2 artikulua, zeinak hezkuntzaren helburua giza eskubideen errespetua indartzea dela dioen; edota Eskubide Zibil eta Politikoen Nazioarteko Ituneko 27. artikulua, zeinak gutxiengo linguistikoek beren hizkuntza erabiltzeko eskubide aitortzen duen; edota Eskubide Ekonomiko, Sozial eta Kulturalen Nazioarteko Ituneko 2. artikulua, zeinak hizkuntzagatik bereizkeriarik ez dela onartuko ezartzen duen; edota Haurren Eskubideen Deklarazioko 30. artikulua, zeinak gutxiengoen haurrei beren hizkuntza erabiltzeko eskubidea aitortzen dien…\nGarbiñe Petriatik salatu duenez “pertsona hauek, nafar hauek, urtero milaka kilometro egin behar dituzte, orain dela 25 urte onartu zen lege zentzugabe baten ondorioz, orain dela 25 urte onartutako lege horrek nafarrei Nafarroako hegoaldean Nafarroako berezko hizkuntzan ikasteko eskubidea ukatzen dielako”.\nBehatokiko zuzendariak salatu duenez, Nafarroako hainbat familia egoera onartezina pairatzen ari dira, eskubide urraketa sistematiko onartezina eta Behatokiak, egoera hori salatzearekin batera, irtenbideak exijitzen dizkio urraketa honen arduradun nagusiari, alegia, Nafarroako Gobernuari.\nEra berean, bideoa egin zutenean Nafarroako Gobernuak bidaia gastuen zati bat bere gain hartzen zuela zehaztu ondoren, aurtengo ikasturtean Gobernuak diru-kopuru murritz hori bertan behera utzi duela salatu du Petriatik.\n“Pertsona hauen egoerari berehalako irtenbidea eman diezaion exijitzen diogu Nafarroako Gobernuari, bidaia gastuak bere osotasunean ordain ditzala eta era berean, nola ez, berandu baino lehen horrelako egoerak eragiten dituen araudia alda dezala” gaineratuz bukatu du Behatokiko zuzendariak.\nAgerraldia bukatzeko, Behatokiko arduradunek dokumental berri hau “Duintasun bideak” bilduman kokatzen den bideo berri bat dela argitu dute eta aurrerantzean ahal duten guztietan eskubide urraketak bideo edo dokumental bidez salatzen jarraituko dutela iragarri dute. Aurrez egindako bideoak, “Maite ditugulako” dokumentala eta etorriko diren besteak www.vimeopro.com/duintasun/bideak atarian ikus daitezke.


Nafarroa saldu lehenik, eta defendatu ondoren | Berria.eus\nKultura Nafarroa saldu lehenik, eta defendatu ondoren\nNafarroa saldu lehenik, eta defendatu ondoren\nAltzai eta Lakarriko herritarrek 'Joanikot' pastorala oholtzaratuko dute datorren udan, Nafarroaren historiaren gainekoa\nArgazkia: ALLANDE SOKARROS\n2017-04-06 / Allande Sokarros\nAltzai-Altzabeheti-Zunharreta eta Lakarri-Arhane-Sarrikotagaine herriek (Zuberoa) Joanikot pastorala egingo dute datorren udan; zehazki, uztailaren 30ean eta agorrilaren 6an. Joana Etxart gazteak idatzitako tragedia horrek Arberoako Joan edo, goitizenez, Joanikot kapitainaren bizi urratsak kontatzen ditu. Gudalburu horrek Nafarroako konkistan parte hartu zuen 1512an, Gaztelaren laguntzaile gisa, baina 1521ean, ostera, nafarrekin batera independentzia berreskuratze saioaren protagonista izan zen.\nNafarroaren historia aberats eta korapilatsuaren atal bat gehiago kontatuko du Zuberoako pastoralak edo tragediak, Altzai eta Lakarri herrietako bizilagunek uda honetarako paratuko duten Joanikot pastoralarekin. Gai hori apur edo gutxi jorratu duten pastoralen zerrendari erreparatuz gero, aipa ditzakegu honako tragedia hauek, berrienetik zaharrenera, hurrenez hurren: Xiberoko Jauna (2008), Antso Handia (2004), Santa Kruz (1992), Zumalakarregi (1989), Ibañeta (1978), Zantxo Azkarra (1973 eta 1963), Eüskaldünak Ibañetan (1954). Aurtengoa, berriz, Joanikot izenburuko pastorala da, eta Nafarroak bere independentzia galdu eta berreskuratu nahi izanaren kontuetan murgilduta dago kontakizuna. Joanikot zen Arberoako Joan (1470-1521) deiturarekin sortutakoak gudaldietarako hartzen zuen izena. Zehazkiago, Joanikot kapitaina gisa ezagutua zen, armada agintari maila hori baitzuen. Gerra egiten ez zebilelarik, bere emazte Oztako Maiarekin bizi zen Nafarroako Tebas herrian.\nNafarroa zuen, beraz, sorterri eta bizileku, baina bere bizi urratsetan ez zion beti leialtasunik eduki. Hala, 1512. urtean, Albako dukeak, zeina Gaztela eta Aragoiko erresumen eskumakila zen, Nafarroa inbaditu zuelarik, Joanikot kapitaina eraso egileekin eskuz esku aritu zen, euren herriaren burujabetza defendatu zuten Nafarroako indarren aurka. Garai haietan, Albreteko Katalina zen Nafarroako erregina, eta, Gaztela-Aragoikoen erasoaren ondorioz, gaur egungo Nafarroa Beherea bakarrik zen lurralde burujabea geratu. Hortaz, Joanikot kapitainak Nafarroaren zati handienari burujabetza kentzean esku hartzerik izan zuen. Konkista gerraren lehen aldarte horren ostean, dena den, Tebaserat bizitzera bueltatu zen. Albreteko Katalinak Nafarroaren burujabetza berreskuratzera saiatu zuelarik 1516an, Joanikot ez zen inoren alde jarri, bakean bizitzea gogoan zuela azalduta.\nHaatik, Nafarroaren independentziaz birjabetze hark porrot egin ondoren, Gaztela-Aragoiko indarrek egindako basakeriak ikusirik, Joanikot kapitaina Albreteko Henrikeren alde jarri zen, haren agindupean, 1521ean, gertatutako independentziaren berreskuratze saioan. Hasiera batean, Nafarroa osoa berreskuratua izan bazen ere, Gaztela-Aragoiko indarrak berrosatu egin ziren, eta nafarrei irabazten hasi. Hala, galera batetik bestera, Joanikot kapitainak eta haren manupeko guduriek Donibane Garaziraino egin zuten atzera. Nafarroa Behereko hiriburuaren setioari 21 egunez aurre eginik, Joanikot kapitainak azken batean amore egin behar izan zuen. Etsaiek harrapaturik, Iruñera eraman zuten, eta han laurdenkatuz hil zuten, haren gorputz zatikatuaren puskak usteltzerat utzi zituztelarik.\nErik Alzazebe sujet\nHistoria latz hori du gogora ekarri nahi izan bere aita eta ama Altzai eta Altzabehetikoak dituen Joana Etxartek. Gai hori ontzat harturik, Altzaiko eta Lakarriko herritarrek ez zuten urruti joaterik errejenta edo taula zuzendaria aurkitzeko. Azken hamarkada hauetako hainbat pastoral oholtzaratu dituen Jean-Pierra Rekalt-Althabe altzabehetiarra dute eginkizun horretarako hautatu. Abestien moldatzeko eta kantarien eskolatzeko ere pertsona guztiz egokia bazuten Altzain bertan, lan horren arduradun ezarri dutelarik, berriz, Jean-Louis Aranburu-Bidabe.\nPastoralaren prestaketarako lehen saioak otsailean hasirik, Jean-Pierra Rekalt-Althabek martxoaren 11n eman zuen ezagutzerat karguen banaketa. Hala, Erik Alzazebek eginen du Joanikot kapitainaren pertsonaia eta, beraz, pastoraleko sujeta izango da. Jatorriz Santa Grazikoa baldin bada ere, emaztea Altzaikoa du, eta bikotea Lakarrin bizi da. Erik Alzazebek badu bai kantuz aritzeko, bai antzerki egiteko ohiturarik. Hala, Zuberoan zehar orain dela lauzpabost urte egundoko arrakasta izan zuen Kanbera doble antzerkiko pertsonaietarik bat izan zen. Joanikoten pertsonaia antzeztean, 34 bertset eman beharko ditu Alzazebek, horiei gehituko zaizkielarik bakarrik edo bikotean abestuko dituen bi kantu. Joana Etxartek halaxe nahi izan baitu historia moldatu. Joanikoten emazte Oztako Maiarena egingo duen Pascale Elixondoborda-Aranburuk ere kargu garrantzitsua edukiko du.\nKiristien (onen) lerroko pertsonaia nagusi Joanikot kapitainari eta Oztako Maiari aurrez aurre izango diren Turken (gaiztoen) buruzagi karguan aritu dena, berriz, Nikolas Urruti da, hori ere kantari eta antzerkilari gisa guztiz trebatutakoa.\nJoanikot pastoralak hemezortzi jelkaldi izango ditu, bai eta lau sataneria ere —Satanen ateraldia—, bertset emate eta taula-joko egiteen tartean hamahiru abesti izango direlarik, baita dantza sorkuntza bat ere. Jelkaldien aurretik eta ostetik egiten diren lehen perediku eta azken perediku emaileak, halaber, munta handikoak dira. Hala, pastoraleko historiaren laburbiltze bat den lehen peredikua Dominique Etxebarne-Phoik emango du, eta historiaren ikasbideak plazaratzen dituen azken peredikua, berriz, Marie-Helene Errezaret eta Genevieve Etxebarne bikotearen gain izango da.\nGuztira 90 bat aktore igoko dira oholtzara, horien artean 15 haur badirelarik. Berezitasun gisa hartzekoa da, ordea, ate zuritik taularatzea ohi duten apaizik eta aingerurik ez dela egongo Joanikot pastoralean... Haatik, apaizak izango dira, bai... baina turken lerroetan! Seinalea pastorala ez dela batzuek uste duten bezain akademikoa, nonbait.


author_facet:"Elhuyar Hizkuntza Zerbitzuak" author_facet:"Lan eta Gizarte Gaietarako Ministerioa (MTAS)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila"\nEgilea: Elhuyar Hizkuntza Zerbitzuak Egilea: Lan eta Gizarte Gaietarako Ministerioa (MTAS) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Lotura- eta muntai-teknikak (Modulua) 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...\n1 Arizti, Maitane Elhuyar Hizkuntza Zerbitzuak Lan eta Gizarte Gaietarako Ministerioa (MTAS)


Datorren igandean, Alemaniako Daarler Vocal Consort ahots-taldearen kontzertua izango da Onkologikoan - Kutxa Fundazioa\nAlemaniako talde ospetsuak Brahms, Chilcott, Rihm, Sund eta beste hamar musikagileren lanak interpretatuko ditu, baita bere zuzendariaren lan bat ere: “Bleib bei uns-es ist genug!”\nEz da Onkologikoan izango den ekitaldi bakarra, azaroaren lehen egunean, bertako ekitaldi-aretoan, Italiako Vox Cordis ahots-taldea izango baita, bere 24 kideak Lorenzo Donati-k zuzenduta.\n2009 hasieran, nazioartean ezaguna den Saarbrücken Ganbera Abesbatzako zortzi partaideek sortu zuten, bakarlari errepertorioan aritzeko osagarri bezala.\n2008an, Sardiniako “Concordia Vocis”-eko Lehenengo Jaialdian parte hartu zuten eta 2009 eta 2011ean Berlineko “Nacht der Kirchen”-en. 2010ean beraien lehenengo diskoa editatu zuten, “Zeru eta Lurraren artean” izenekoa eta berehala “Pizzicato Excellentia” saria jaso zuen.\n2012an, Musika Sakratuaren sailean 2. Saria lortu zuten Tolosan.


ITURBURUKO LIBURUTEGIA: 2015\n2014-2015 IKASTURTEAREN BIDEOA\nAurreko ikasturteko ekintza eta saioen bideoa ikusgai duzue.\nASIER SERRANOK IRUN HIRIA OLERKI SARIA LORTU DU\nAsteburuan berri ona jaso dugu Ikastolan.\nAsier Serranok Irun Hiria Saria jaso du, Olerki arloan hain zuzen. Lehiaketara aurkeztu zuen olerki bildumak " Ate osteko itzalak" izena darama. Poesia atalean Ramón Crespo izan da irabazlea "Las hojas enfermas" izeneko lanarekin.\nEuskarazko eleberri atalean irabazlea Juan Luis Zabala izan da, "Txistu eta biok" lanarekin.\nGaztelerazko eleberrian berriz, saria Ana Muela Parejarentzako izan da, "El falso cuerno del rinoceronte" izeneko eleberriarekin.\nZorionak denei, bereziki Asierrentzat.\nARGATXAKO GABONETAKO JAIALDIA\nAtzo Argatxako umeek eurek prestatutako kantu, bertso eta dantzaz gozatzeko aukera izan genuen.\nPrimeran pasatu genuen. Benetan etorkizuna daukate eszenatokian ederto aritu baitziren.\nZorionak eurei eta irakasleei egindako lan handiagatik.\nJaialdi bukaeran Olentzeroren bisita izan genuen.\nAzken egunetan liburutegi tailerretan MODELOEN DISEINUAK egiten aritu gara.\nIkaskeak oso gustora aritu dira lan hau egiten. Bakoitzak bere ideiak erakutsi ditu irudi horietan.\nOndoren txotxongilo gisa jarri dituzte modeloak eta beste guztiei azaldu dizkiete jantzi eta estilo ezberdinak.\nEkintza arrakastatsua izan dela esango nuke.\nPublicado por liburutegia en 15:24\nEUSKARAREN EGUNA 2015: EUSKARA AIRERATU\nEtiquetas: EKINTZAK, Euskeraren eguna\n40 urtetan aritu da Oskorri taldea abesten euskal kantak.\nHamabostaldi honetan omenaldi txiki bat egingo diogu Liburutegian.\nKaraokean dauden abesti batzuk gogoratuko ditugu eta horrela ondo pasatu.\nAbestu ezazue zuek ere.\nMUNDU HOBEA UME GUZTIENTZAKO\nHemen aurkezten dugun liburu hau oso aproposa iruditzen zaigu umeekin lantzeko.\nAlde batetik haurren eskubideak lantzen ditu. Bestetik gure ikasleek, irudi ederren bitartez, uler dezakete pobreziak zein eragin duen haur batzuen bizitzetan.\nUME GUZTIEK BAKEA BEHAR DUTE\nBAINA BATZUK GUDA BIZI DUTE\nGerra egoera ere gordinik agertzen da liburuan.\n1go mailako ikasleek liburua ikusi eta testua entzun ondoren, proposamen ezberdinak egiten dituzte, egoera txar hauek ekiditzeko.\nLiburu ederra liburutegi eta etxeetan izateko.\nPublicado por liburutegia en 8:39\nHERIOTZA ULERTZEKO IPUINEN GIDA\nErmuko Liburutegiaren bitartez eskuratu dugu Ipuin Gida hau.\nUmeek sarritan heriotzaren inguruan galdetzen dute. Etxean esperientzia hori bizi izan dutelako edo eurei zalantzak eta bildurrak sortzen zaizkielako. Hori dela-eta aproposa ikusi dut gaur ezagutu dudan gida hau blogean zabaltzea. Irudian klikatuz gero ipuinen zerrenda adinka ikus dezakezue.\nHeriotza ulertzeko ipuinen gida. Ermuko Liburutegia\nAstelehenean beldurrezko hamabostaldiarei hasiera emango diogu.\nSasoi hau erabiliko dugu ipuin eta istorio beldurgarriak entzun, kontatu eta irakurtzeko.\nIkasleen sormena landuko dugu, hainbeste gustatzen zaizkien, ipuin hauen bitartez.\nEtiquetas: beldurrezko ipuinak, EKINTZAK\nJOSE RAMON SOROIZ GUREN ARTEAN\nIturburuko 5. mailakoek zorte handi izan zuten atzo. Nolabait Liburutegien Eguna ospatzeko era bikaina izan zuten. Gure zentroan Jose Ramón Soroiz izan baitzen. Tramankuluak izeneko Saioarekin irudimenaren eta ipuinen sormenaren inguruan une atseginak pasatu zituzten .\nPublicado por liburutegia en 14:31\nEtiquetas: Bisitak Iturburura, Ipuin kontalariak\nSARE SOZIALETAN ARRISKURIK GABE ARITZEKO AHOLKUAK\nAulaPlaneta blogetik sarritan infografiak edo artikuluak hartu ditugu zuei eskaintzeko.\nOraingoan gurasoei zuzendutako infografia honetan, sare sozialak arrisku gabe erabiltzeko hainbat aholku.\nEtiquetas: Ciberbullying, informazio digitala, informazio interesgarria\nKATALOGOA ETXETIK IKUS DEZAKEGU\nHemendik aurrera edozein pertsonak kontsultatu dezake Iturburuko liburutegiko katalogoa.\nBide honekin zein liburu eta zein idazlen lanak ditugun liburutegian, ahal bidetzen da.\nHorretarako blogeko leihotxo honetan klikatuz gero katalogoa irekiko da.\nOndoren hiru esparrutik egin dezakezu kontsulta: Izenburua, Idazlea edo Argitaletxea.\nPrograma honekin ezin da mailegurik edo erresarbarik egin, kontsultak bakarrik. Erreserba egin nahi izanez gero gurekin harremanetan jarri .\nPublicado por liburutegia en 15:23\nORTOGRAFIA ZAINTZEKO INFOGRAFIAK\nAulaPlanetak bere blogean ortografia zaintzeko infografia batzuk jarri ditu.\nHainbeste lan ematen dizkigun ortografia akatsak, agian, sarrera hau irakurtzen, gutxitu ditzakegu.\nInfografia guztiak gaztelania zuzentzeko dira.\nEtiquetas: Infogramiak, informazio digitala, informazio interesgarria\nDONOSTIAKO UDAL LIBURUTEGIKO UDARAKO PROPOSAMENA\nGipuzkoako Eskola Liburutegiei, hainbeste laguntzen digun, Donostiako Udal Liburutegitik datozkigu Irakur proposamen hauek.\nAdin guztientzako eskaintzak dira, eman begirada bat.\nLiburuaren egunean egindako ekintza nagusi bideotxo honetan ikusgai duzue.\nEkintza arrakastatsua izan zen.\n2. KALIGRAFIA LEHIAKETA\nAurten ere kaligrafiari bere txokotxoa egin diogu liburutegian.\n2. mailatik gora aritu gara testo motzak, letra txukun eta egokiz, kopiatzen.\nIkasleak benetan ahalegindu dira euren letra politena egiten.\n5. MAILAKO FINALISTAK\nGela guztietako ikasleek egin duten euren saiakerak, baina banaka batzuk pasatu dira finalera.\n4. MAILAKO FINALISTAK\nPublicado por liburutegia en 13:31\n2015eko OLINPIADETAKO TALDEAK\nUDARAKO IRAKUR GIDAK PRESTATZEN\nUdako oparrak hartzeko gure ikasleei egun batzuk falta zaizkie\nHori dela eta irakur gidetara joaten gara sarri irakurzaletasuna bultzatzen jarraitzeko.\nOraingo honetan Gipuzkoako Eskola Liburutegien kolektiboak egin duen gida dakargu.\nPublicado por liburutegia en 15:02\nLau aste daramatzagu 6. mailakoekin argazkien inguruan frogak egiten.\nHorretarako gai batzuk jartzen genituen eta ikasleek, euren mugikorrekin, argazkiak atera behar zituzten\nGai desberdinak erabili ditugu.\nOso gustora pasatu dugunez hurrengo astean argazkilaritza sakontzen jarraituko dugu.\nArgazki lehiaketarekin jarraituta gaurkoan "Txakurra" gaia erabili dugu. Bidalitako argazkiei izenburu bat jarri behar zioten, argazkiari indar gehiago emateko.\nArgazki irabazlea Nerea Antxia eta Maria Taboadak bidalia izan da.\nGu pozik, haiek irriparrez\nDatorren astean bukaera emango diogu aurtengo Liburutegi Tailerrari . Argazki berria bidali beharra izango dute ikasleek. Gaia: " Libre" izango da.\nLIBURUTEGIAREN BALORAZIOAREN EMAITZAK\nIkasturtea amaitzear dagoenez ikasleei eskatu nien liburutegiaren balorapena egitea, hurrengo urtean gauzak hobetu ditzagun.\nFormularioa 3. mailatik 6. mailara bete dute. Ikasleen % 80 ikasle inguru erantzun du galdetegia. Hauek dira agertu diren emaitzen laburpenak.\nIkus ezazu galdetegiaren emaitza, argazkian klikatuz\nAurreko irudian ikasleen proposamenak agertzen dira, guzti horiek liburutegia hobetzeko izango da.\nIpurterre 2015. edizioak atzoko ekitaldiarekin bukatutzat eman zen.\nBertan, 4. mailako Joanes Lazarobasterrek jaso zuen saria. " Valerioren erlojua" izeneko lana bidali zuen Joanesek lehiaketara.\nBere gelakideekin magoarean magiaz eta humoreaz gozatu zuten.\nOndoren Joaneses ipuin ederra irakurtzeko moduan duzue.\nTxikittxo aldizkarian irabazle guztien lanak irakurri ahal izan ditugu.\nOndorengo taulan irabazle guztien izenak, ZORIONAK !! denei.\nPublicado por liburutegia en 10:46\nEtiquetas: Ipuin lehiaketa, Ipurterre\nAurreko sarrera baten Anfibioen metamorfosia agertu genuen bezala, oraingoan Tximeleten metamorfosia ikusiko dugu liburutegian.\nHorretarako Zeta ehuna egiteko tximeleta espezien arraultzak oparitu dizkigute.\nArraultza horietatik irtetzen diren harrei Morera Zuhaitzen hostoak jarriko dizkiegu eta nola aldatzen diren ikusiko ditugu.\nBegiratu natura ispirazio iturri izanda zelako pelikula polita asmatu duten Disney zinema egileak.\nEtiquetas: Bideo interesgarria, ekintza\nKOMIKIAK: TINTINEN ABENTURAK\nLiburutegian urtero, komikietako pertsonaia edo egileari eskeintzen diogu hamabostaldi bat.\nAurten, berriz ere, hain arrakastatsu den TINTIN (Hergé) dakargu gure gelara.\nHasieran Pelikula honen zatitxo bat ikusiko dugu, eta ondoren ......\nliburuetako komikietara pasatuko gara.\nPublicado por liburutegia en 10:03\nAnfibioen metamorfosia Lehen Hezkuntza ikasten den prozesu bat da.\nNaturan ematen den mirari hau, liburuetan ikastea baino errealitatean ikustea askoz ere baliogarriagoa da, zalantzarik gabe.\nAsier Sarasuak bere etxekoekin egin duen esperientzia aprobetxatzen dut blogera igotzeko.\nBeheko irudi gainean klikatuz gero Asierren lana ikus dezakegu.\nAsier Sarasuaren bideoa


Iskanbilak - Diario de Noticias de Navarra\njuanra madariaga 09.02.2020 | 19:27\nEGUN hauetan iskanbilak baino ez ditut ikusi, eta guztiak eskuinak sorturik. Lehena sanferminetako txupinazoarekin batera gertatu zen (debeku guztien gainetik hegaldatu behar dute beti geure euskaltzaletasunak eta bere ikonoak). Nafarroako hiriburuan alkate berria ezarri dute, eta horrek agintaldiko lehen galarazpena berehalakoan abiarazi zuen: txupinazo egunean, festaren eztandaren unean, "oihal handiak zabaltzeko debekua". Horren atzean, gorroto ezkutua zetorren, betikoa, izan ere, Maiari geure ikurrinak edota Euskal Herritik etor daitezkeen aldarrikapen guztiek higuina ematen diote. Baina ohi legez, haren eragozpenak plaza zuri-gorrian bildutako lagun askok gainditu zituzten, eta makina bat bandera eta pankarta ageri ziren dantzan, festa giroan, oihuka eta dantzan. Kalapita Udaletxeko balkoian gertatu zen, bertaratu ziren zinegotzi batzuek ikurrina jarri nahi eta bertako foru-zainak estutu eta kontra egin zietenean. Gezurra badirudi ere, ikurrina ez da ondo ikusten oraindik zenbait tokitan, eta are gutxiago eskuina ustezko demokraziaren mozorropean gidatzen dutenen artean.\nIldo beretik, usain txarreko Espainiako eskuinak LGTBko festa politizatu nahi izan zuen, eta biktimismo lotsagabearen antzerkian murgildu zen berriz. Istiluetatik bizi da alderdi laranja, eta berdin zaio non (noiz eta nola) egon behar den (Altsasun, Errenterian, Madrilen...), baldin eta horrekin hauteskundeetarako boto batzuk, edota irabazkin politiko apur bat erdiesten baditu, beti ere, bere oposizioan jarduten dutenen kontrako amarru xelebreetan erorita. Batetik, inolako eskrupulurik gabe ultraeskuindarrekin itunak izenpetzen dituzte, eta gero bestetik, LGTB kolektiboaren aldarrikapenak bete nahi dituzte. Kontradikzioan igeri egiten ederki ikasi dute, era groteskoan, koherentzia minimoari men egin barik.\nIkusi beharko da jardute horrek ondorio txarrak ekarriko ote dizkion, baina Greziako hauteskundeetan gertatu den bezala (eskuin muturra Parlamentutik kanpo lotu da) ederra litzateke eskuinaren sasi-politikaren erorketa ikustea.


Handitu zure aurrezkiak egunez egun | BBVA España\nAurkitu zure aurrezki modua eta bizi lasaiago\nBadakigu munduan diren pertsonen bezainbat aurrezteko era daudela. Horregatik, BBVAn zeure eskura jartzen ditugu gure aukera guztiak, zure aurrezki modua erosoen sentitzen zaren eran konfigura dezazun.\nHobetu zure osasun finantzarioa BBVAren app-arekin\nZarena zarela ere, BBVAren app-ak zugandik ikasten du, zure beharretara egokitutako ideiak emateko. Horrela, zure finantza pertsonalak hobetu kudeatzen, dirua aurrezten eta lasaiago senti zaitezen planifikatzen lagun zaitzake.\nAurreztu Ia-ia oharkabean\nZeure aurrezki modua aurkitu behar duzu nahitaez, zeure helburuak lortzeko edo, besterik gabe, etorkizunerako zure koltxoia handitzeko. Horretarako, zeure erara eta ia ohartu gabe aurrezteko arauak prestatu dizkizugu.\nZure dirua. Zure arauak\nZure diruak eta zure kontuak zeuk nahi bezalako jokabidea izan dezakete app-ean.\nUztartu itzazu elkarren artean, etekin gehiago ateratzeko.\nAldatu, desaktibatu edo ezabatu arauak behar duzunaren arabera.\nJaso jakinarazpenak aktibatuta dituzun arauei jarraitzeko.\nInteresatzen zaizu? Deskargatu BBVAren aplikazioa\nGehiago jakin nahi duzu osasun finantzarioari buruz?\nNola izan osasun finantzario on bat?\nBBVAren app-aren laguntzarekin eta horren mezu pertsonalizatuekin errazagoa izango da diru-sarrera eta gastuen arteko orekari eustea, ustekabeei aurre egiteko koltxoi bat izateko aurreztea, geure buruari kapritxo bat ematea eta, are, etorkizunari lasaitasun handiagoz heltzeko baliabideak izatea.\nZer abantaila dakartza osasun finantzario on batek?\nOsasun finantzario on bat izateak lagundu egiten du orainari eta etorkizunari lasaitasunez eta segurtasunarekin heltzen, bizitza-kalitatea hobetuz horrela.\nNola aurreztu dezaket hilabetez hilabete?\nBBVAren app-a bakoitzaren aurrezteko erara moldatzen da, zeuk zenbat eta noiz aurreztu nahi duzun erabakitzeko hainbat tresna eskaintzen dituelako. Adibidez, hilabete hasieran, nomina jasotzen duzunean, edo hilabete amaieran, soberan geratzen zaizuna bakarrik gordez, egitea aukera dezakezu. Eta konturatu gabe aurreztea nahiago duten horietakoa bazara, biribilketa duzu eskura, txartelarekin egiten duzun erosketa bakoitzean zentimoak gehitzen joateko zure aurrezki helburura.\nZure egonkortasun finantzarioa hobetzeko beste metodo batzuk\nZure kontuak ikusi ditzazun eta kontrola desorekatu diezaizuketen gastuei aurrea har diezaiezun.\nZeuri une oro hoberen egokitzen zaizkizun aukerak aurkitzeko aholkularitza ematen dizugu.\nZatoz BBVAra Aurrezki Packarekin\nBerdin dio zertarako aurrezten duzun, hastea da garrantzitsua. Pack honekin behar duzun guztia duzu zure kontua aurrezki moduan jartzeko.\nOnline kontua egunez egunerako, komisiorik eta baldintzarik gabe. Gainera, Aqua Zordunketa txartela doan.\nZure aurrezkientzako Metas kontua, komisiorik gabe. Zure buruari jarritako aurrezki-helburuak (ikastaro bat, bidaia bat...) lortzeko jomugak sor ditzakezu.\nAurrezki-arau automatikoak dirua kontu batetik bestera mugitzeko. App-etik aktibatu ahalko dituzu, bi kontuak dituzunean.\nOsasun finantzarioa | Hobetu gure app-arekin\nHanditu zure aurrezkiak egunez egun


Windows 8.1 azkar itzaltzeko trikimailu berria Gadgeten berriak\nMicrosoft-en sistema eragilearen bertsio berriena proposatu ondoren, abantaila eta laguntza berriak eskaini zaizkie erabiltzaile guztiei; Gogoan izan orain dela gutxi aipatu genuela ezaugarri berezi batzuk Windows 8.1 sistema eragile honek ekarri gaituela, guztiak ez direla baizik eta edozein unetan erabiltzeko gutxi batzuk irudikatzera datozela.\nOrain dela gutxi proposatu genuen artikulua berrikustea gomendatzen dizugu sistema eragilearen 10 ezaugarri garrantzitsuenak; Hala ere, Ba al dago Windows 8.1 itzaltzeko modurik gehigarririk? Jakina, interesgarria bihurtzen den zerbait Microsoft-ek segurtasun arrazoiengatik ezkutatutako komando bat aurkitzen dugun bitartean eta oraintxe bertan ezagutuko dugu, edozein momentutan erabil dezazun, modu errazenean eta noski, izan gabe ra izkinetan agertzen diren aukera desberdinak jorratu pantailan, erabiltzaile kopuru jakin batek desaktibatu egin du haiekin pozik ez egoteagatik.\n1 Windows 8.1-era itzultzeko fitxategi lokala aurkitzea\n2 Sortu lasterbide bat SlideToShutDown.exe Windows 8.1-en\nWindows 8.1-era itzultzeko fitxategi lokala aurkitzea\nBeno, Windows 8.1 sistema eragile honen barruan fitxategi lokal bat dago, izenaren azpian SlideToShutDown.exe-k sistema eragile honetan funtzio oso interesgarria aktibatzen lagunduko digu. Exekutatzen dugunean (aurkitu dugunean) pantaila hori miretsi ahal izango dugu normalean taldea blokeatzen dugunean agertzen da, berriro agertzen da bere espazioaren 3/4 beherantz okupatuz eta non, alusiozko mezua duen alderantzizko gezi batek, arrastaka eramateko esaten digu behealdera arte, ekipoa guztiz itzali dadin.\nOrain, galdetuko zaizu non dagoen SlideToShutDown.exe fitxategi interesgarri hau, deszifratzen zaila ez den egoera, hura aurkitzeko mekanismo desberdinak erabil genitzakeenez, metodo garrantzitsuenetako 2 hauek dira:\nAurkitu eskuz File Explorer direktorioarekin Windows-> System32\nAukera baliatuz Bilatu eta izena jarrita SlideToShutDown.exe\nFitxategia kokatu ondoren, klik bikoitza egin beharko dugu mezuarekin blokeatutako pantaila eta alderantzizko gezia aldez aurretik iradoki dugun moduan agertzeko.\nSortu lasterbide bat SlideToShutDown.exe Windows 8.1-en\nOrain, prozedura hau sistema eragilea modu erregularrean itzaltzeko erabiliko badugu, ezinezkoa litzateke goian aipatu ditugun 2 metodoetako bat erabili behar izatea, erabiltzaile gisa nekatuta egongo garelako. hura. Irtenbidea fitxategi honetarako lasterbide bat sortzea da; Lasterbide hau sor genezake dagokion ikonoa mahaigainean kokatzeko. Nola egin ez badakizu, irakurtzea gomendatzen dizugu zeregin hori egiteko modu zuzena azaltzen dugun artikulua.\nBigarren prozeduraren bidez SlideToShutDown.exe kokatu badugu, egoera askoz ere errazagoa da, izan ere, bistaratutako emaitzaren gainean eskuineko botoiarekin klik egin beharko dugu eta, ondoren, egin Pin bat fitxa hasierako pantailan lasterbide gisa ager dadin Windows 8.1; gogoratu emaitza honen gainean (edo aurkitu dugun beste edozein) saguaren eskuineko botoiarekin klikatuz aukera gehiago agertuko direla, nahiz eta une honetan benetan interesatzen zaiguna aipatu dugun hori izan, hau da, lauza lasterbide gisa agertzen da Hasierako pantailan.\nEgin nahi duguna probatzeko, 2 edo 3 aplikazio exekutatu beharko zenituzke eta irekita egon daitezen, sistema eragilea itxi edo itzaltzea zailagoa izan dadin. egiten badugu egin klik mahaigainean edo fitxan sortutako lasterbidean Windows 8.1 hasierako pantailan jarri dugula, blokeo pantaila agertzen dela miretsiko dugu, azalera osoaren 3/4 okupatuz. Ukipen-pantaila badugu, alderantzizko gezi txikia hatzarekin hautatu eta pantaila osoa beherantz arrastatu beharko dugu. Horren ordez sagua badugu, berarekin pantaila hori hautatu beharko dugu era berean arrastatzeko; Bi eragiketekin, Windows 2 ordenagailua berehala itzaliko da.\nInformazio gehiago - Windows 8.1-ri buruz jakin beharko zenituzkeen alderdi interesgarriak, Windows 10-en eskertuko dituzun 8.1 ezaugarri onenak, Desgaitu "LOCK" pantaila Windows 8-n, Sortu Bilaketa Funtzioaren lasterbidea Windows-en\nArtikuluaren bide osoa: Gadgeten berriak » General » software » Itxi Windows 8.1 ordenagailua Blokeatutako pantaila erabiliz


Energia Eraginkortasuna eta Jasangarritasuna Ingeniaritzan eta Arkitekturan Doktoregoa - Doktoregoa - UPV/EHU\nEnergia Eraginkortasuna eta Jasangarritasuna Ingeniaritzan eta Arkitekturan Doktoregoa\nUniversidad del País Vasco/Euskal Herriko Unibertsitatearen, Vigoko Unibertsitatearen eta Burgoseko Unibertsitatearen unibertsitate arteko doktorego programa bat da.\nHonako hauek dira programa honen barruan garatzen diren ikerketa ildoak:\nEnergia eraginkortasuna, sistema termikoen, mekanikoen eta energia berriztagarrien modelizazioa. Energia berriztagarrien potentziala, biomasaren errekuntzaren modelatua, biomasa galdaren diseinua, CFD bidez errekuntza prozesuen simulazioa eta abar gisako gaiak aztertzen dira.\nDoitasun handiko tekniken bidez industria intereseko fluidoen propietate termodinamikoen ikerketa. Ildo honetan industria interes gehien duten fluido berriak ikertzen dira, hala nola elektrolito likidoak, ionikoak eta nanofluidoak.\nEraikuntzaren munduari dagokion ildoa. Eraikuntzaren energia eraginkortasunarekin eta ingurumenarekin erlazionatutako gaiak barne hartzen ditu. Hauek dira ildo honen esparruan garatzen diren ikerketa jarduerak: bero transferentziaren esperimentazioa eta modelatua eraikinen osagaietan, eraikinen energia birgaitzea, ACVren garapen metodologikoa eraikuntzan eta abar.\nEskainitako plazak: 2\nKontsulta akademikoak: koldobika.martin@ehu.eus\nEraginkortasun Energetikoa eta Iraunkortasuna\nEnergia-Eraginkortasuna, Sistema Termikoen eta Mekanikoen Modelizazioa eta Energia Berriztagarriak. (biomasaren konbustioa, emisioen eta biomasako partikulen kontrola, energia-eraginkortasuna eta emisioen murrizketa barne-konbustioko motorretan)\nIndustria-Intereseko Jariakinen Propietate Termodinamikoak Ikertzea Doitasun Handiko Tekniken bidez\nIngeniaritza Termikoa eta Ingurumena Eraikuntzan. (Fase-aldaketako materialak, ingurakariaren azterketa eraikuntzan., simulazio dinamikoa, energia-aurrezpena eta ingurumen-ereginaren murrizketa berokuntza-ekipamenduetan)


dena dela, dena den [Sareko Euskal Gramatika]\nordea, berriz, ostera\nhala ere, hala eta guztiz ere\nhorregatik, hargatik, horratik, haatik\nbarren, badarik ere\nAurkaritza lokailu hauen inguruan arituko gara atal honetan. Lehenik eta behin, ordea, ikus dezagun bion jatorria zein den.\nFormari buruz ohar bat\nLokailu hauen tokia\nJuntagailuak edo lokailuak lagundurik\nEsan dugu behin baino gehiagotan lokailuek berez, jatorriz, beste funtzio bat dutela (aditzondoak dira arruntean), eta jatorrizko funtzio hori galdurik, lexikalizatu egiten direla eta diskurtso mailako loturak egiteko erabiltzen dituela hizkuntzak. Aztertzen ari garen lokailuen atal luze honetan behin eta berriz gertatzen da hori. Ikus ditzagun oraingo hauek:\nDena den bezala ikusteko, hoberena da etxera hurbiltzea.\nArrazoia dena dela, nik ez dut asmorik zuk diozuna betetzeko.\nPerpaus horietan erlatibozko perpausa dugu batean eta bestean, lehenbizikoa moduzko esanahiarekin bada ere (den bezala). Baina bietan dago dena den / dena dela segida, den erlatibozko forma lehenbiziko zatian, eta bigarren zatian den lehenbiziko adibidean eta dela bigarrenean. Ez da dudarik batean perpaus erlatiboetako -(en)n atzizkia ageri dela, eta osagarrietan hain arrunta den -(e)la atzikia bigarrenean. Hor daude, esaterako, bi modu horiek perpaus arrunt gisa. Alde horretatik “datorren datorrena”, “datorren datorrela” eta holakoen parekoa da. Perpausak direla argiago ikusten da pluralean jartzen ditugunean:\nDirenak diren bezala ikusteko, hoberena da etxera joatea oraintxe.\nArrazoiak direnak direla, ez dizute kasu egingo.\nJainkoak detzala hitz hunkigarri hok izan direnak diren bezala hedatuak eta gisa bera onhetsiak, bereziki bazter herri guzietan. (Xuri-gorriak, Arbelbide, X.)\nBaina kontua beste hau da: dena den eta dena dela hitz segida horiek lexikalizaturik geratu dira euskaraz haien erabilera arruntenean. Eta, egia esateko, haien pluralak ere bai, batzuetan. Hori gertatzen da direnak direla segidarekin. Hona hemen adibide batzuk:\nUrteko azken jardunaldiko emaitzak direnak direla ere, Alaves sailkapeneko lehen postuen barruan helduko da 2005. urtera. (Berria)\nAitortzen du Euskaltzaindiari dagokiola batere dudarik gabe euskararen grafia, araudi, hiztegi, hizkuntz sorkuntza eta tresneria bideak finkatzea; hizkuntza mintzatuaren erabilera direnak direla. (Herria)\nHaiek direnak direla ere - logelara atera ziren biak, eta aurrez aurre jarri. (Gloria Mundi, Morillo, F.)\nAzkenean saiatuko gara aztertzen nola behar genituzkeen uztartu, direnak direla, bat eta bestea, fededun eta euskal hiztun gareno. (De re publica edo politikaz, Xarriton, P.)\nPosible ote Isaac B. Singerrek aipatutako hura: “Aspaldi konturatua nintzen asmatzen diren guztiak, direnak direla, nonbaiten existitzen direla beti”? (Itzalak, Zaldua I.)\nEsan gabe doa, noski, singularrean (dena den, dena dela) askoz ere gehiago erabiltzen ditugula. Batzuetan ez dira, hala ere, lokailu lexikalizatuak:\n[…] afektiboa, uste hutsezko senidetasun edo gozotasun bat noiznahi antzeztera txit emana; edo zerutik eroritako aingeru bat bezain zuzen eta txorrotxa (eta, beraz, zu bezalako demoniño batek nekez jasan dezakeena, dela hizkuntza sexistaren polizia bihurtutako printxexita, edo dela jatorrismo amalurtarraren apaiz estralurtarra, edo dena dela)… Baina, esan bezala, hor guaibanakoaz ari gara, eta ez jende guaiaz (Gaur ere ez du hiltzeko eguraldirik egingo, Segurola, I.)\nHarrituta geratzen naiz, nik ahaztua neukan, edo ezer egin gabe, edo konponbidean edo dena dela, eta berak gogoan du, askotan larrialdi batean jartzen nau. (Venezuela, iraultza isilaren hitzak, Aristi, P.)\nBeste batzuetan lokailua da, argi eta garbi:\nArgumentu hau egitatean transzendentala den arren, bera beharbadakoa denaren barneko onartezintasunean funtsatzen den heinean, dena dela, hain sinplea eta berezkoa da, non gizakien zentzu arruntenarentzat aproposa gertatzen baita hau bertara gidatu ahala. ( Arrazoimen hutsaren kritika, Immanuel Kant / Ibon Uribarri)\nGogora dezagun, dena dela, Larramendik nahita handitu zuela euskalkien arteko aldea, euskararen aurkako erasoei aurre egin beharrak horretaratuta. (Euskara batua, Zuazo, K.)\nAitortu behar da, dena dela, Estrukturalismoarekin abiatu zela XX mendean zehar handiagotu egin zen fonologiaren eta fonetikaren arteko komunikaziorik eza. (Fonetika fonologia hitzez hitz, Oñederra, L.)\nEAEko egoerari dagokionez, dena dela, informazio kontrajarriak daude. (Unibertsitatea eta euskal gizartea, gaur, Perez / Salaburu, P.)\nEsan dezagun, azkenik, aurkaritzako balioa izan beharrean, batzuetan kontzesio kutsua ere izan dezakeela lokailu hauek. Horregatik izan dira zalantzak autoreen artean batzuetan juntagailuen artean sailkatzeko, eta beste menderagailu bezala ere. Gauza jakina da kontzesioa eta aurkaritza aski hurbil daudela batzuetan elkarren artean:\nAlemana da, baina badaki euskaraz mintzatzen.\nNahiz alemana den, badaki euskaraz mintzatzen.\nBaina, gure ustez, askoz ere hobeki sailkatuak geratzen dira esapide hauek lokailuen artean, azken batean diskurtso mailako loturak direlako, perpaus multzo bateko haria eratzea zaintzen dutenak. Ikuspuntu horretatik aurkaritza lokailu gisa ageri dira:\nNekatuta dago. Dena den, lanera joateko asmoa du.\nAdibide horretan jatorriz erlatibozko perpaus baten aztarnak erakusten dituen dena horrek aurreko perpausean esandakoa biltzen du.\nIdazleen artean “dena”/“dana” batetik, eta “dela/“dala” aurkituko ditugu. Euskara batuan “den” eta “dela” aukeratu dira, eta horiek erabiltzen dira eskuarki gaur egun. Jatorriz ekialdekoak dira. Beste bi aldaerak (“dana” eta “dala”) erdialde-mendebalekoak ditugu.\nJoera handia dago egungo euskaran perpaus hasieran jartzeko, bai bata bai bestea. Autore batzuek, gainera, ia-ia beti jartzen dute toki horretan, joera handia dute horretarako:\nDena den, postariak paketea eramaten duenean, eta bulegoan sailkatu bitartean, traste horrek seinaleak bidaliko dizkigu etengabe. (Arotzaren eskuak, Ladron Arana, A.)\nDena den, giza itxuraz irudikatu izan du Jainkoa betidanik, eta horregatik ustekabea ez da erabatekoa izan. (Istripuak, Agustin Arrieta)\nDena den, idazten entrenatu daiteke, eta entrenamendu hori bizitzako helburu bihurtu (, Zortzi unibertso, zortzi idazle, Urkiza, A.)\nDena dela, ez zen atzerrirako emigrazioa eten, baina aldatu egin zen norabidea; Ameriketara gabe, Frantziako hiri hazietara begira jarri zen: Paris, Bordele, Paue… (Euskara batua, Zuazo, K.)\nDena dela, zelan ukatu urtebete ospitalean eman duen lagunari elkar ikusten duten lehenengo aldian oroiminerako eskubidea? (Karonte, Luzarraga)\nBaina hori ez da ezinbestekoa, perpausaren barnean ere erabitzen ahal baita arazorik gabe:\nPortuko obretan, dena den, Juan Jose Mancisidorrek zeresan handia izan zuen. (Bilbao-New York-Bilbao, Uribe, K.)\nIrri urduria zen, dena den, aitatxiren azpiko izandakoarena. (Mailuaren odola, Epaltza A.)\nEz du ematen, dena dela, alde handirik dagoenik. (Karonte, Luzarraga)\nAurretik, dena dela, ETAn sartzera zihoala sorgin batek esan zion… (T (Tragediaren poza), Olasagarre, J.)\nEdo perpaus amaieran:\nNire aitaordea baino aise ere gazteagoa zen, dena den. (Mailuaren odola, Epaltza A.)\nTira, ez al dizu sekula lorerik bidaltzen, dena den? ( Hona hemen gu biok, Dorothy Parker / Mirentxu Larrañaga)\nMmm… ea, ikus dezagun -esan nuen-, ea… mmm, barkatu, faborez, non ginen, dena dela? (Amorruaren ume, Jim Thompson / Miel Anjel Elustondo)\n“Dudarik ez da, euskara gehienik laguntzen eta aberasten duen kaseta edo aldizkaria, orain arte segurik, euskara hutsean idatzia dena dela. (Bidegorriak hizkuntzentzat, Aitor Zuberogoitia)\nBeste gainerako lokailuekin gertatzen den gisan, maiz juntagailu baten arrimuan ageri dira, arruntean “eta”ren ondoan. Eta beste batzuetan “baina”rekin ere (errazago “dena dela”rekin):\n[…] ezin ezagutu dezakezun Tom Hanksen pelikula horretan bezala, Robinson Crusoeren bertsio moderno light bat, Ostiralik gabekoa, protagonista volley-ball pilota bati mintzatzen zaio, pentsa, eta pertsona baten hazpegiak marrazten, zurekin ere horrela ari ote naizen, ez dakit, ez dut uste, baina dena den… isilik hartuko dut arnasa, iristen ari gara-eta, hemen dago Los Husos… haize fina dabil, baina aldapa ez da nolanahikoa, berrogei urteren aldea, harritzekoa ere ez… hator hona, Itzal, utz itzak bakean ahuntz horiek, ez itzak hemendik urrunegi. (Terra sigillata, Arrieta, J. A.)\nMertxe Oiartzabalek, amaren telefono-deia jaso duenetik, etengabe darabil gogoan orain dela hilabete batzuk kafe-makinaren inguruan izandako solasaldi bat; kafearen inguruko berriketaldi hutsa zen berez, ez munduaren arazo sakonak konpondu nahi lituzkeen hitzaldi mamitsu ustekoa, baina dena dela, berbaldiaren xehetasunak ahazturik izan arren, ondo gogoan du nola, halako batean, kutsu transzendentala eman zion hizpideari bere lankide Lolak. (Bizitza homeopatikoak, Mendiguren Elizegi, X.)\nBaina dena dela ere, gustatzen zaidala uste dut. (Zenbaki lehenen bakardadea, Paolo Giordano) / Biguri, K.)\nIluntze nabarra eta hor ari da oraindik bera, Josu, Armando eta dena dela, bere asmoen errepublikako sekretario boluntarioa, bere ametsen munduko bidegile bakartia. (Lagun izoztua, Sarrionandia, J.)\nEz zitzaiola inporta diru gutxiago sartzen bazen etxera, eta, dena dela, beti egin zezakeela gaueko txanda gehiago, galduko zuen apur hura konpentsatzeko edo. (Itzalak, Zaldua I.)\nEta, dena den, Lore Jokoak ez apaizenak eta ez bizkaitarrenak ziren. (Espainiaren arimaz, Azurmendi, J.)\nEuskara Institutua, EHU, "dena dela, dena den", Sareko Euskal Gramatika (SEG), www.ehu.eus/seg


Play jokoa Maze Online:\nJoko honetan zeure burua aurkituko duzu labirinto batean eta modu bat aurkitu nahi da, eta aurkitu gakoa, eta horrek atea ireki ahal izango duzu ondoren behar duzu. . Play jokoa Maze konektatuta.\nTekniko jokoa Maze ezaugarri\nGame Maze gehitu: 21.10.2011\nJokoa jokatzen: 15629 aldiz\nGame Rating: 4.38 errondan 5 (98 kalkuluen arabera,)\nBezalako jokoa Maze Jokoak\nDeskarga jokoa Maze\nEmbed Joko Maze zure web orrian:\nJokoaren txertatu Maze zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Maze , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Maze -rekin, baita ere, jokoa jokatu zen:


«Ostegunean ezkontzen ziren asko, oturuntza Martinezen egiteagatik»\n26 apirila, 2019 Elkarrizketa 351\nBizitza osoko lanari aitortza egiteko, omenaldia jaso zuen Kontxita Telleriak (Beasain, 1928) martxoan Donostian. Ostalaritzan erreferente izan diren emakumezkoak goretsi dituzte Gastroandere ekimenean. Ordiziako Martinez jatetxean garatu zuen Telleriak bere artea, bai lapiko artean, bai jendetasunean. Lehen atala utzi zuen; ez hala bigarrena.\nOrdiziarra al zara jaiotzez?\nBeasaindarra naiz. 29 urterekin ezkondu nintzen Ordiziara. Asko maite dut Ordizia, baina ni Beasaingoa naiz. Telefonemak banatzen nituen gaztetan. Klase partikularretara joan nintzen Ospitaleko mojetara. Dena erdaraz zen. Aita Mutiloakoa eta ama Etxarrikoa nituen, eta ‘Kontxita, ein zazu euskeraz’ esaten zidaten. 11 senide ginen. Baina mojatxoekin ezin zen euskaraz egin.\nTelefonemak? Zer diren ere…\nTelegramak. Lehen telefonema esaten zitzaien. Artean telefonorik ez zela, herriko telefonika zentraletik etxe eta baserrietara eramaten nituen abisuak. 18 urterekin, Diputazioaren telefonikan sartu nintzen, azterketa bat eginda. Eibarko plaza atera nuen, eta hara joan nintzen. Kabilekin lan egiten genuen: ‘Jar nazazu 4arekin’, eta han sartu kabila. Elkarrizketak ere entzuten genituen [barrez]. Orain daukadan gorreria orduko txirrin joengatik dela uste dut.\nDiputazioarena zen telefono zerbitzua?\nBai. Gero Madrilgo Telefonicari saldu zion, eta ez ziguten segitzen utzi. 20.000 pezeta eman zizkidaten kalteordain gisa, eta etxera. Eibarren, Zumaian, Azpeitian, Oñatin, Donostian… egon nintzen telefonista. Oso ondo zaintzen gintuzten; afaltzera ere gonbidatzen gintuzten. Apopiloak hartzen zituzten etxeetan bizi izaten ginen.\nOraindik ez da Ordizia azaldu.\nOrdizian ere telefonista lan egin nuen. Orain Udaltzaingoa dagoen udaletxeko behe horretan zen, kartzelaren ondoan. Batzuetan kartzelan norbait egoten zen, eta ni alboko gelan bakarrik, beldurtuta. Garai hartan ezagutu nuen Jose Martin Martinez, lanetik irtendakoan.\nJatetxean lanean ikusten zenuen zeure burua?\nZer zetorren ikusten nuen. Orduan Martinez baxu zegoen, gainera. Anaia-arreba bana hil zitzaizkion Jose Martini. Takoi handiekin joaten nintzen ni, eta hango zerbitzariek esaten zuten beren artean: ‘Zer egin behar du honek hemen?’. Bezeroek ere bai, gerora aitortu zidatenez. Ondo joan zitzaidan. Bere garaian lanarekin kunplitu izanaren satisfazioa daukat; bost seme-alaba aurrera atera nituen. Senarra hil zitzaidanean [1980an], egun batzuk libre hartzeko esan zidaten. ‘Bihar bertan irekiko dugu [Martinez jatetxea], sentiberakeriekin inork ez dit egingo daukadan guztia eta’. Pertsiana gora, eta kemena aterata aurrera.\nEmakume kementsua zara, ala?\nBai. Gauza asko egin ditut. Jatetxea eta sukaldea gustatu zitzaizkidan. Amona ere sukaldari ona zen, eta harekin asko ikasi nuen. Gauza berriak egiten ere ausartu nintzen: mariskoz beteriko legatza, adibidez. Asko gustatu zitzaion jendeari. Edo barazki menestra, edo Ataungo sukaldari batek egiten zituen postreak… Dena etxean egiten genuen. Banderilla berriak ere sortu genituen.\nOspeko jatetxea zen Martinez.\nBai. Beasaindik jende asko etorri ohi zen: CAFen garai onetan, Indar eta beste enpresekin… Krisiak zailtasunak ekarri zituenean, edo langile haiek familia osatu zutenean eta denak ezin etorri, beste mota bateko sukaldaritza eskaini nuen: kazolatxoak, muturrak, tripakiak… Plater merkeagoekin, airoso atera nintzen; moldatu beharra zegoen. Ezkontzak ematen genituen, astean hiru igual; ostegunetan eta…\nBai. Larunbatak eta igandeak hartuta baldin bazeuden, osteguna hartzen zuten askok ezkontzeko eguntzat, Martinezen jan nahi zutelako. Ez nuen ezer bazterrera utzi. Herrian giroa zegoen, eta oso ondo lan egin genuen. Horrekin pozik nago.\n«Plater berriekin ausartu nintzen. Mariskoz betetako legatza gustatu zitzaion jendeari»\n«Behar zen unean egin beharrekoa egin izanaren satisfazioa daukat»\n«Ez naiz sekula oporretan kanpora irten, beti jatetxean, gaueko hamabiak arte»\n«Kostako Itzulia bizikletan egiten genuen. Orioko aldapa eskurik gabe jaisten nuen»\nNolakoa izan ohi zenuen lan egun arrunt bat?\nGoizean jaiki, margotu, mantala txuri-txuria jantzi, eta okindegira, zaku ogiaren bila. Sukaldariak 9etan etortzen zirenean, banderillekin hasten ginen. Zerbitzariak 10ak edo 11etan iristen ziren. Libre astelehenak bakarrik izaten genituen. Oporrak hartzen gerora hasi ginen. Ez naiz sekula kanpora irten, beti jatetxean, gaueko hamabiak arte. Arratsaldean ordu pare bat atseden hartzen nuen.\nDamu zara horrenbeste lan egin izanaz?\nBatere ez! Behar zen garaian egin beharrekoa egin nuen satisfazioa daukat. Egin beharra neukalako. Gauzak nahiko ondo egin ditudala uste dut, eta gustura nago horrekin.\nEnpresak aipatu dituzu. Oparoaldi garaiak ezagutu dituzu, eta jatetxean nabarituko zen.\nEnpresek lan asko ematen zidaten: Aristrain, CAF, Jaso, Bilore, Indar… Hilaren bukaeran bidaltzen genizkien gastuen fakturak. Baina urte bukaeran aperitifa ere bidaltzen genien, eskertzeko. Xabier semeak hartu zuenean, esan nion Gabonetan hamaiketakoa bidaltzeko enpresa horiei, hutsik gabe. Nik hala egiten nuen, eta horrela egin dut egin dudana.\nBezeroen esker ona bueltan iristen al da jatetxekoengana?\nAsko. Sarri etortzen zirenak sartzen ikusten nituenean sukaldetik, irten eta bermut bat hartzen nuen. Edo lagunak etorritakoan, haiekin ere bai. Kontutxo horiek. Giro oso ona zegoen Ordizian, eta hortik sortzen ziren lana eta bizipenak.\nMartxoan Euskal Gastronomia Elkarteak omenaldia egin zizun. Gustura?\nEderki. Bazkari polita izan zen. Mahaian, Ramon Rotetak esaten zidan liburu bat idatz nezakeela, kontatu nizkion kontu hauekin guztiekin.\nSukaldearen faltarik baduzu?\nEzta batere. Donostian bizi naiz, zoriontsu. 72 urte arte lan egin nuen, eta Xabier semeak hartu zuen jatetxearen ardura. Hura ere lasaitu zen Donostiara nentorrela esan nionean [barrez]. Zeren berehala hasiko nintzaion sukaldean kontu hartzen, bata edo bestea dela.\nGogoan dut Ostalaritza Elkartekoek galdetu zidatela ea zergatik utzi behar nuen, oso ondo ari ginela eta. Bada, horrexegatik, semeari ondo zihoanean utzi nahi niolako. Eta 72 urte neuzkalako, aizu! Agian segi nezakeen apur bat gehiago, baina bat-batean utzi nuen.\nZeuri, jateko zer gustatzen zaizu gehien?\nKokotxak eta mariskoa: otarraina, abakandoa, itsaski koktela, marisko entsaladak… Baita muturrak eta arroz esnea ere. Eta ostrak. Donostian bada ostra ederrak dauzkan leku bat.\nZer egiten duzu orain?\nEgunero irteten gara aperitifa hartzera: Marianitoa Camparirekin. Gainontzean, pilota partidak ikustea gustatzen zait. Eta futbola: Realekoa naiz, baina disgustu ederrak ematen dizkit. Ezkondu aurretik pilota zalea nintzen. Lagunak Idiazabalera edo Aramara joan ohi ginen, pilotan jokatzera. Mendira ere asko. Eta bizikletan Kostako Itzulia egiten genuen, neskek. Orioko aldapa eskurik gabe jaisten nuen! Senideetan mugituena eta bihurriena nintzen.\nOstalaritzako lan lotuarekin batera, bost seme-alaba. Nola uztartzen zenuten?\nEz dakit nola iristen ginen denera, egia esan. Kokotxak prestatzen igual, eta umeari bularra tokatu. Korrika gora igo, titia eman, eta atzera behera. Edo, goizaldeko ordubietan lana bukatu, eta umea negarrez ari zelako hartu behar. Amak esaten zidan, beste haur bat zetorrela esaten nionean: «Baiño, umea! Beti umea tripan edo kolkon!». Hark 11 izan zituen.\nTxikitan larre motzean ohituta egoteak dakar indarra, agian?\nBeasainen, pisu batean bizi ginen gurasoak eta 11 seme-alaba. Urte askoren aldea dugu. Etxeko ekonomikan sua pizteko, txirbil bila joaten ginen zerrategi batera. Jendea ilaran zain egoten zen, arratsaldeko seietan makinak gelditzen zituztenean txirbila hartu ahal izateko. Buruan daukat oraindik zauriaren marka, behin harrapatu ninduen-eta azpira azkarregi sartzeagatik. Txirbila ondo estutzen genuen, erdian zulo bat egin haizea hartzeko, eta harekin pizten zen sua. Ekonomikak ura berotzeko depositu txikia zeukan. Hura zen dena.\n1936ko Gerra ezagutu zenuen. Zer oroitzapen duzu hartaz?\nGerra ostean gosea pasatu genuen. Ama azukre bila dendara joan, eta ez zioten ematen, lehen eramandakoa ordaindu ezin zuelako. Hamar ume zeuzkan. Pentsa zer tristura ama batentzat! Aita bizargin arrunt bat zen. Gerra garaian Mutiloara joan ohi ginen, aitaren jaiotetxe Intxaurtxulo baserrira. Erorita dago orain. Osaba Txominekin ardiak zaintzera joaten nintzen, goizetik gauera. Izeba Joxpantonik gopor bete janari eramaten zigun. Espainola mendi aldean ibiltzen ginen ardiekin; han soldaduen tropak zeuden, eta behin tiroketa hasi zen. Korrika itzuli ginen etxera Gregorio lehengusua eta biok. A ze sustoa.\nAristrain lantegiaren 20. urtemugan 1.850 laguni eman zieten bazkaria\nJose Martin Martinez eta Kontxita Telleria, Martinezekoak.\nMartinez jatetxeak historia luzea du. 1890ean sortua, posta-geralekua izan zen, diligentzia eta jantokia zuena. Taxilaritza hartu zuten bigarren belaunaldikoek ogibide, taberna eta fonda sekula utzi gabe. Jatorduak eta oturuntzak, etxean bertan emateaz gain, kanpora ere eskaini ditu. Batzuk, erraldoiak.\nOlaberriko Aristrain enpresan, markako bi otortu emanak ditu Kontxita Telleriak, Jose Martin Martinez senarrarekin. Lehena, enpresako jantokian, 850entzat. Aginagako 60 kilo angula, eta etxean lumatutako 180 oilagor jarri zituzten. «Jendea, zoriontsu».\nBigarren oturuntza, are handiagoa, 1975ean, JM Aristrain altzairutegiaren 20. urteurrenean enkargatu zioten. 1.850 laguni zerbitzatu zieten orduan. Txatar biltegi bat hustu, eta mahai luzetan eseri zituzten, bost kale osatuz. Logistika ikaragarria antolatu zuen Telleriak: «Fagorrek 5 sukalde industrial jarri zizkigun, han bertan. 98 zerbitzari kontratatu genituen. Mahai kale bakoitzerako 40 zerbitzari eta sukalde bat zeuden. Ikusgarria izan zen».\nJanaria ere, kopuru izugarritan: 200 azpizun, 200 legatz, Unanue gozotegiak egindako 9.000 petit suise… «Bixente ilobak txalo bat jo orduko, 98 zerbitzariak batera ateratzen ziren, janariarekin. Guztia bero-bero iritsi zen mahaietaraino. Hori zen helburua».\nMenuaren xehetasun guztiak buruan dauzka: «Hasteko, plateretan jarrita, otarrainxkak, jabugo urdaiazpikoa eta zainzuri zoragarri batzuk. Gero, legatz isatsak, alboan marinel erako txirlekin eta gainean baratzuri gorriak ipinita. Azpizuna plantxan, piperrekin eta entsaladarekin. Petit suiseak, Ibañezeko izozkia, lapikoko kafea, Viña Ardanza ardoa, Remy Martin pattarra eta 3ko Montecristo puruak. Eta marrubiak, pilaka».\nOrduan bai, salbuespen modura, Martinez itxi egin omen zuten.\n« Irakurlea eta liburuak\n«Santio Bideak lasaitasuna, barne bakea ematen dit; oso gomendagarria da» »


Etxeko kausera aberatsak | Consumer\nEtxeko kausera aberatsak\nHainbat elikagairekin presta daiteke kauseren betegarria\nEgilea: maitezudaire 2005-ko otsailak 11\nKauserak egiteko, osagai desberdinekin nahastu eta olio ugaritan frijitzen den irin-masa erabiltzen da. Ia denetarik duten kauserak daude: gazta, bakailaoa, azalorea, patata-purea, intxaur muskatua, kalabaza, sagarra eta baita haizea ere. Buñuelo-mota bat, oso puztua eta masarik gabea, ondoren pastel-kremaz edo esne gainez betea eta glass azukrez hautseztatua.\nOso erraza da kauseren orea prestatzea. Lau pertsonarentzako kauserak egin nahi badira, 3 dezil ur bota behar dira ontzi batean, gatz apur batekin eta 120 g margarinarekin batera. Nahasketa hori irakiten uzten da, egurrezko espatula batekin nahasten den bitartean. Ondoren, 180 g irin gehitu eta indarrez mugitzen da, orea leun eta homogeneoa izan arte. Komeni da masa 2 edo 3 minutuz mugitzen jarraitzea, pixka bat lehortu dadin. Ondoren, masa ontzi zabal batean jarri behar da sutik kanpo, eta 5 arrautza gehitu behar zaizkio, banan-banan, bakoitza ondo sar dadin masan, hurrengoa gehitu baino lehen. Garrantzitsua da masa lantzen jarraitzea, noizean behin altxatuz, zinta modura erortzen dela egiaztatzeko; horrek esan nahi du prest dagoela.\nKoilara batekin zartaginean edo frijigailuan olio beroarekin sartzen diren zatiak egiten dira. Frijitu ahala, masa puztu egiten da eta urre-kolore atsegina hartzen du. Kauserak barrutik hutsuneak daudenean, oliotik atera daitezke. Frijitzean xurgatu duten gantz-kantitatea murrizteko, sukaldeko paper xurgatzaile batean jartzea komeni da, soberan dagoen olioa bertan gera dadin.\nKausera gozo horiek egiteko, pipitarik gabeko sagar-puska txikiak prestatzen dira, eta oraindik ere gordinik dagoenean, kausera-pastatik pasatzen dira. Horrela, masak sagar-zapore leuna hartzen du. Ondoren, olio bero ugaritan frijitu eta zerbitzatzerakoan azukrez hautseztatu.\ngozokiak kauserak postres-eu Sukaldeko trikimailuak\nEguberriak azukrerik gabe, zenbateraino da osasungarriagoa?\nTurroia ondo aukeratzea ez da ahosabaiaren araberakoa soilik\nAzukrerik gabeko turroiak eta gozokiak: aukera osasungarriak dira?


2013 December 5, Thursday – Uribe kostako AEK\nDaily Archives: 2013 December 5, Thursday\nBebalamiñe Euskara Elkarteak, abenduaren 12an, xaboi ekologikoen tailerra antolatuko du Ongi Etorri Topalekuan arratsaldeko 19:00etan. Tailerra UKnaturako lagunek emango dute alde teorikoa eta praktikoa landuz. Tailerrean izena emateko bidali email bat zure datuekin berbalamine@gmail.com helbidera eta zurekin jarriko dira harremanetan. Ikastaroaren prezioa 10 eurokoa da materiala erosteko. Animatu eta eman […]\nXaboi ekologikoen tailerra antolatu dute Berbalamiñeko lagunek abenduaren 12rako.\nEuskararen Egunaren ospakizunen barruan Egizuk, Areetako Elkartegian, antolatutako Berbodromo/Olgetodromoan parte hartu zuten gure ikasle eta irakasleek. Egun osoko ekintza izan zen, goizetik gauera arte ordutegiz ordutegi aritu ziren ikasle guztiak, Egizuk proposatu zituen gaien inguruan solasean. Gustora ibili ziren, argazkietan ikus daitekeenez, bai berbetan jardun zirenak, bai olgetan aritutakoak. Saioak […]\nPrimeran pasatu genuen Getxoko Berbodromoan eta Olgetodromoan!!!\nGetxoko Lauaxeta euskaltegiko ikasle eta irakasleek babesa erakutsi diote Euskarak 365 egun kanpainari. Horretarako, hona hemen kanpainaren izenean, euskaltegiko sarreran, ordutegiz ordutegi egindako argazki batzuk.


KIROLAK by KOLDO - issuu\nFUTBOLA AMERIKAR FUTBOLA SASKIBALOIA ESKUBALOIA\nFUTBOLA........................................................................................................................................ 3 Futbol partida ............................................................................................................................ 3 Futbol zelaia .............................................................................................................................. 3 Zelaiaren ezaugarriak ................................................................................................................ 4 Jokoaren arauak ........................................................................................................................ 5 Jokalarien funtzioak .................................................................................................................. 6 AMERIKAR FUTBOLA ..................................................................................................................... 8 Futbol amerikarreko baloia. ...................................................................................................... 8 Zelaiko zenbakiak gertuen dagoen gol-eremura distantzia da yardetan. ................................. 9 SASKIBALOIA................................................................................................................................ 11 Saskibaloi partida AEBetan...................................................................................................... 11 Saski arautua ........................................................................................................................... 13 Saskibaloiko baloia .................................................................................................................. 13 Jokazaina: ................................................................................................................................ 14 Hauek dira arauen hutsegite komunenak: .............................................................................. 15 Kanpo atzera. .......................................................................................................................... 15 ESKUBALOIA ................................................................................................................................ 16 ZER DA? ................................................................................................................................... 16 Nazioartekoak ......................................................................................................................... 16 FC Barcelona 2008an. .............................................................................................................. 17 Frantzia .................................................................................................................................... 18 Antzeko kirolak ........................................................................................................................ 18\nFUTBOLA Futbol partida\nutbola taldekako kirol bat da, hamaikana jokalariko bi talderen artean baloi esferiko batekin jokatua. Munduko kirolik hedatuena da; eta diru gehien mugitzen duen kirola ere, saskibaloiarekin, 1 Formularekin eta golfarekin batera. Futboleko jokalariei futbolari deritze. Munduan osoan, FIFA erakundeak kudeatzen du futbola, eta sei konfederaziotan banatuta dago: AFC, CAF, CONCACAF, CONMEBOL, OFC eta UEFA.\nokorako lekua 45 eta 90 metro bitarteko zabalera eta 90 eta 120 metro bitarteko luzera duen belarrezko zelaia izaten da. Area bakoitzean hiru zutoinek osatutako ate bat egoten da. Zelaia bi zatitan banatzen da eta ateen aurrean bina area egoten dira: area txikiak atezaina inork oztopatu ezin duen gunea da, eta area handia atezainak baloia eskuaz jokatu dezakeena eta defentsak ari den taldeak egiten duen falta penalti bezala adierazten dena.\nndorengo arau hauek kontuan izan behar dira ere: Neurriak: 90-110m luze eta 45-90 zabaleko laukizuzena izan behar da.\nMarkatzeko modua: Zelaia <12cm-ko zabalera duen marra nabariarekin markatu behar da. Ertz bakoitzean poste bat kokatzen da, >1.5m neurtzen zuena eta banderatxo bat zuena gainean. Zelaia erditik banantzen da marra batez. Zelaiaren erdian puntu bat dago, eta puntua zentroa izanik, 9.15m-ko erradioa duen zirkunferentzia bat dago. Ate marra: Bi marra ate marratik perpendikularki, ate zutoin bakoitzaren barrualdetik 5.5m urrunduta eta zelaiaren barrualderantz 5.5m sartuta. Bi marra horiek, ate marraren paraleloa den beste marra batekin elkartuko dira. Area penala: Bi lerro perpendikular markatuko diote ate lerroari 16,5m-tara. Ate zutoin bakoitzaren barruko partearen, 16,5m sakondu. Eta lerro paralelo batekin elkartuko dute helburuaren lerroa zelaian. Penalaren area bakoitzean penal puntu bat marraztuko da zutoinen arteko erdi marraren 11m-ko distantzian. Area penal bakoitzaren kanpoaldetik erdi-zirkulu bat marraztuko da, penal puntua zentrua izanik 9.15m-ko erradioaren distantziara. Izkinako area: Izkinaren bandera bakoitzetik 1m-ko erradioa duen zirkunferentzia zatia marrazten da zelaiko lau ertzetan. Atezaindegiak: Ate marra bakoitzaren erdian atezaindegiak jarriko dituzte, 2 zutoin bertikalez egongo dira osatuta, izkinaren banderen\ndistantzia 7.32m izanik eta langaluze horizontal batez elkartuta, langaluzearen eta lurraren arteko distantzia 2.44m izanik. Ateak lurrera finkatuta egon beharko dira, arriskurik ez egoteko. Atezaindegiak zuriak izaten dira normalean.\nutbol partida baten 10 jokalari eta atezain batek osatutako bi taldek jokatzen dute. Talde batek gola lortu duela esaten da baloia arerioaren atean sartzea lortzen duenean. Jokoaren helburua arerioak baino gol gehiago lortzea da. Baloia eskuekin hartu dezakeen bakarra atezaina da, beti ere area handiaren barruan. Talde bereko jokalari batek atezainari baloia eman eta gero eskuarekin hartzen badu, falta da. Jokalari batek baloia alboko marratik kanpora botatzen badu, alboko sakea egiten du aurkako taldeak, bere zelaiko hondoko marratik kanpora badoa kornerra eta beste taldearen zelaiko hondoko marratik kanpora ateko sakea. Epaileak jokalariak ohartarazi egin ditzake arauz kontrako ekintzaren bat eginez gero. Futbolean ohartarazpenak txartel horia eta txartel gorria erakutsiz egiten dira, ekintzaren arabera. Bi txartel hori edo gorri bat ikusten dituen jokalariak zelaia utzi behar du, egotzita. Epaileak talde bereko 5 jokalari egozten baditu, partida amaitutzat ematen da, talde honek galtzen duelarik. Partida batek 45 minutuko bi zati izaten ditu, 15 minutuko atsedenarekin tartean. Jokoan zehar izandako geldiuneak direla-eta, epaileak minutu batzuk luzatu dezake zati bakoitza. Denbora tarte honi deskontu-denbora deritzo.\ntezaina:Futbolean, atezaina aurrekariak golik ez sartzeko funtzioa duen jokalaria da, horretarako eskuez baliatu ahal delarik (beti bere area barruan aurkitzen bada). Oso posizio espezializatua da eta taldeetan arruntena atezain bakarra edukitzea izaten da. Bizkarrean izaten duen zenbaki ohikoena 1, 13 edo 25 izaten da. Atzelaria: taldearen jokalari atzeratuenak dira, hauek, kontrako taldea gola ez sartzearen funtzioa dute. Atzelarien dortsal ohikoenak 2tik 6ra izaten dira. Normalean, jokalri indartsuenak eta handienak atzelariak izaten dira eta ia beti futbol partidu bateko talde batek lau atzelariekin jolasten du, bi zentral eta bi lateral osotuta. Erdilaria: Erdilaria futbolean zelaiaren erdian jolasten duen pertsona da. Posiziorik ospetsuena da kirol honetan, hauek bai defentsa lanetan eta baita eraso lanetan murgiltzen direlako. Beste gauza batzuen artean, baloiak berreskuratzea, erasoetarako jokaldiak egitea edota baloiaren jabetza mantentzea da beraien lana. Euskal Herrian badaude erdilari ospetsu asko, ospetsuenak Xabi Alonso, Mikel Arteta eta Raul Garcia dira. Aurrekariak: Aurrelaria futbolean jokatzen duen jokalari bat da, eraso posizioetan ibiltzen delarik, hots, aurkariaren atetik hurbil, taldearen aldeko gol gehientsuenak eginez.\nPosizio hain aurreratu honekin defentsa lan gutxiago egiten du baina taldeko gol zenbateko handienak dakar. Bizkarreko zenbaki ohikoenak 7, 9 eta 11 izaten dira, eskuin hegalean, erdian edo ezker hegalean badabil. Munduko aurrelari ospetsuenak, Cristiano Ronaldo, Messi, ribery etb... dira.\nAMERIKAR FUTBOLA Futbol amerikarreko baloia. Amerikar futbola Estatu Batuetan eta Kanadan oso hedatua den errugbitik eratorritako taldekako kirola da. Kirol honetan ezinbestekoa da indar fisiko handia eta estrategia eraginkorra izatea tantoa egiteko beste taldearen tanto-eremuan (end zone). Tantoak egiteko hainbat modu dago. Lehenik, baloia eskuekin tanto-eremura eramanez. Bigarrenik, beste taldearen tanto-eremuan dagoen taldekide bati baloia pasatuz. Hirugarrenik, baloia oinez jaurtikiz eta beste taldearen atearen gainetik pasatuz. Laugarrenik eta azkenik, beste taldeko jokalari bat bere tanto-eremu propioan sarraraziz.\nAmerikar futbola, jatorriz, errugbitik eratorritako kirola da. Aldi berean, errugbiak eta amerikar futbolak Erresuma Batuan XIX. mendean jokatzen zen futbolean dute beren jatorria, non baloia ate barrura jaurtitzen zen edota marra jakin baten gainetik igaro behar zen. XIX. mendeko amaieran Walter Campek jokoa arautu zuen.\nBi taldeen arteko partidua da eta puntu gehien lortzen duen taldea irabazlea da.\nZelaiko zenbakiak gertuen dagoen gol-eremura distantzia da yardetan. Amerikar futbola 360 oin luze den (120 yarda/109,7 m) eta 160 oin zabal den (53,3 yarda/48,8 m) zelaian jokatzen da. Esan bezala, zelaia guztira 120 yarda luze da, horietan barne bi tanto-eremu daude bakoitza 10 yardakoa; han talde bakoitzak bestearen eremuan tantoa egin behar du. Talde bakoitzak 11 futbolari izan behar ditu zelaian. Taldeek nahi duten jokalari aldaketak egin dezakete, baina bakarrik entsegu artean denbora baldin bada. Horrexegatik, taldeari erasotzea dagokionean erasoko 11 jokalari zelairatzen dituzte eta defendatzean berriz, 11 defentsa. Partidua lau laurdenetan jokatzen da, bakoitza 15 minutukoa (12 minutukoa bigarren hezkuntzako futbol partiduetan), eta bigarren laurdenaren amaieran atsedenaldia egiten da. Horrez gain, jokoa etenda dagoenean jokozainak kronometroa gelditzen du. Laugarren laurdena berdinketarekin amaituz gero, aparteko laurden bat jokatzen da eta bertan berriz berdintzen bada, tantoa egiten duen lehenengo taldeak irabazten du. Beraz, amerikar futbolean berdinketak ez du balio, eta hura hautsi behar da.\nOffensive line (OL) Quarterback (QB) Running backs (RB) Halfback (HB) edo tailback (TB) Fullback (FB) Wide receivers (WR) Tight ends (TE) Defensive line Linebackers (LB)\nCornerbacks (CB) Safeties (FS edo SS) Futbolarien zenbakiak tarteka jartzen dira, erregela honi jarraituz: 1–9: Quarterbacks, kickers eta punters 10–19: Quarterbacks, kickers, punters eta wide receivers 20–49: Running backs eta defensive backs 50–59: Centers eta linebackers 60–79: Offensive linemen eta defensive linemen 80–89: Wide receivers eta tight ends 90–99: Defensive linemen eta linebackers\nEuskal Herrian XX. mendeko bukaeran hasi ziren amerikar futbolean jokatzen. Egun apenas ez daude ez taldeak (Biarrizko Atlantes eta Santurtziko Coyotes izan ezik) ezta jokalari profesionalak ere (bakarra NFLen aritutako Richard Tardits biarriztarra izanik).\nSASKIBALOIA Saskibaloi partida AEBetan Saskibaloia baloi bat sare bat zintzilik duen saski batean sartzean datzan kirola da. Funtsean, bost jokalarik osatutako bi taldek jokatzen dute aurrez aurre, 10 minutuko iraupena duten lau zati edo laurdenetan. Bigarren laurdenaren ondoren, 10 minutu inguruko atsedena egiten da. AEBetako liga nagusian, NBAn, laurden bakoitzak 12 minutuko iraupena du. 1891eko urtean, James Naismith kanadiarrak, AEBetako Springfieldeko YMCA unibertsitateko irakasleak, asmatu zuen. James Naismithek diseinatu zuen hamahiru arauko multzoa: Pilota norabide dezakezu esku eskuekin.\nguztietara bota batekin edo bi\nPilota kolpekatu dezakezu norabide guztietara esku batekin edo bi eskuekin, baina ez ukabilekin. Jokalariak ezin du korri egin baloiarekin. Jokalariak pilota hartu duen lekutik bota behar du. Pilota eskuekin heldu behar da. Besoak edo gorputza ezin dira erabili pilota heltzeko.\nEzin da onartu besoarekin kargatzea, heltzea, bultzatzea, kolpekatzea edo zangotrabatzea aurkariari. Lehenengo arauhausteak arau honi edozein pertsonan kontatuko du falta bat bezala, bigarrenak deskalifikatuko du saski bat lortu arte edo badago bistako intentziorik lesio ekarri batean. Ezingo da jokalari hau ordezkatu. Falta bat kontuan hartzen da pilota ukabilekin kolpekatzea, hiru eta lau arauak hausteak eta bosgarren arauan deskribatzean. Talde batek hiru falta egiten baditu segidan aurkariak falta bat ez eginez denboraldi horretan, aurkarientzako puntu bat kontatuko da. Puntuak lortuko dira pilota jaurtitzen edo kolpekatzen badute zelaitik, erortzen da saskiaren barruan eta hor gelditzen bada. Baloia ertzean gelditzen bada eta aurkari batek saskia mugitzen badu, puntu bat kontatuko du aurkarientzat. Pilota bandatik ateratzen denean, zelaiaren barrura jaurtiko da eta jokatua lehenengo tokatzen duena. Zalantza badago, jokazainak pilota botako du lerro zuzenean zelai aldera. Ateratzen duena bost segundo ditu. Gehiago luzatzen bada aurkariak aterako du. Jokazain laguntzaileak jokalariak zigortuko ditu eta faltak idatziko ditu, ohartaraziko du refereeri noiz talde batek hiru falta jarraian egiten dituenean. Berak botako ditu kalera jokalariak ados bosgarren arauarekin. Jokazain nagusiak baloia jokatuko du eta erabaki noiz dagoen jokoan, zelaiaren barruan edo kanpoan, nori dagokion, eta denbora eramango du. Erabakiko du noiz lortzen den puntu bat, markagailua eramango du eta edozein beste gauza jokazain batek egiten duena. Denbora bi zatiko hamabost minutukoa eta bost minutuko atsedenaldikoa izango da bien artean. Puntu gehiago lortzen duen taldeak irabaziko du.\nSaski arautua Iraupena: Ez profesionaleko saskibaloiko partidu batean (NCAA) hogei minutu irauten ditu zati bakoitzak eta hamar minutu daude atsedenaldirako; partidu profesionaletan lau zati daude, eta zati bakoitzak hamar minutu (FIBAn) edo hamabi minutu (NBAn) irauten ditu. Berdinketa gertatzen bada, bost minutuko luzapena izango da, talde batek irabazi arte. Partidaren hasiera: Talde bakoitzeko jokalari bat erdiko zirkuluaren barruan kokatu behar da oin bat marraren ondoan jarrita eta marra honek zelaia bi zatitan banatzen du, talde bakoitza zelaiaren alde banatan jartzen da. Beste jokalari guztiak zirkuluaren kanpoan egon behar dira. Jokazainak baloia gorantz bidaltzen du zirkuluaren erditik eta bi jokalariek bertikalki jauzi egiten dute pilota desbideratzeko, hartu gabe, bere taldeko kide baten aldera. Jokalariak: Saskibaloiko talde baten hamabi jokalari daude, bost jolasten eta zazpi aulkian, entrenatzaileak nahi dituen aldaketak egin ditzake.\nSaskibaloiko baloia Pilota: Saskibaloiko pilota esferikoa da eta seiehun gramotik seiehun berrogeita hamarrera arte pisatu dezake, hirurogeita hamabostik hirurogeita hemezortzira arteko diametroko zirkunferentzia, goma zurizko edo beltzezkoa. Puntuazioa: Saskibaloiko partidu batean gerta daiteke saskian puntu bateko, biko edo hiruko sartzea. Puntu bat bada tiro askez botatzen da. Bi puntu badira sei koma hogeita bost distantzia gutxira egon behar da. Hiru puntu badira sei koma hogeita bostik gora botatzen baduzu.\nJokazaina: Bi jokazain zelaian egoten dira, eta bat mahaian, oharrak hartzen. Zelaia: Saskibaloiko zelai bat azal gogorduna, laua, angeluzuzena eta oztoporik gabekoa izan behar da. Hamabost metroko zabalera eta hogeita zortziko luzera. Zelaiaren perimetroan oztoporik gabeko bi metro egon behar dira.\nPausoak: Hau gertatzen da jokalariak hiru pauso baino gehiago egiten baditu botea egin gabe, pasoak ere gertatzen dira oin bat berriro jartzen baduzu. Dobleak: Hau gertatzen da jokalariak pilota bi eskuekin botatzen badu, ere bai jokalariak pilota esku batekin botatzen badu.\n 3”: jokalari batek aurkariaren aldean geratzen bada.  5”: denbora maximoa jokalariak pilota eskuan eduki dezakeena.  8”: denbora maximoa talde batek aurkariaren aldera joateko.  24”: denbora maximoa talde batek saskira botatzeko. Zelai atzera: Hau gertatzen da jokalari batek pilota aurkariaren zelaira botatzea eta gero bere zelaira bueltatzean. Arauen hutsegiteak\nSaskibaloian jokatzen ari garen bitartean, hauetako hutsegite bat egiten dugunean, beste taldeak aterako zuen baloia, hutsegitea egin den leku urbilenetik, banda edo fondotik.\nHauek dira arauen hutsegite komunenak:     \nUrratsak. Dobleak. Oina. 3 segundo zona barruan. Banda edo fondo sakea.  24 segundo.\nKanpo atzera. Partidua irabazteko helburu duten ekintzei taktika edo estrategia deitzen da. Saskibaloiko jokalariak espezializatuta daude garaiera, trebetasuna, taktika eta teknikaren arabera mota askotako jokalariak daude, beraien desberdintasunen arabera posizio desberdinetan jokatzen dute eta halakoak izan daitezke:  Oinarria: Boteak ematen trebeena da, pasean eta tiroan, pilota bere zelaitatik atera eta jokaldia hasteko arduraduna da.  Eskolta: Oinarria estaltzen duen eta hegalekoak bikoizten duen arduraduna da, oinarriaren ezaugarri berdinak dauzka.\nZER DA? Eskubaloia baloia eskuaz jokatzean oinarritzen den taldeko kirola da. Zazpi jokalarik osatutako bi taldek jokatzen dituzte partiduak (zelaiko 6 + atezaina) eta baloia arerioaren atean sartzea dute helburu. Normalean zazpi jokalarirekin eta luzeran 40 m eta zabaleran 20 m duten kantxetan jokatzen da, 30 minututako bi zatitan.. Ateek 3 m zabaleran eta 2 m altueran izaten dituzte. Hala eta guztiz ere, badago ere hamaika jokalarik jokatzen duten eskubaloiaren aldaera bat, hain ezaguna ez dena. Botea egitea bearreskoa da bestela falta pitatzen dizute.Teknika: Botea: pilota azkarra mugitzen duzu bat deslokatzen duzu eta horrekin bote bat egiten duzu eta botazen duzu.\nNazioartekoak Munduko Eskubaloi Txapelketa IHF ("International Handball Federation") erakundeak antolatzen du bi urtetik behin 1993tik eta aurretik lau urtetik behin 1970etik. Lehenengo edizioa 1938an izan zen, eta ondorengoak 1954, 1958, 1961, 1964 eta 1967an. 2011 arte Suediako eskubaloi selekzio nazionala da domina guztira eta urrezko gehien lortu duen taldea (4 urrezkoak, 3 zilarrezkoak eta 4 brontzezkoak), bigarrena Frantzia da (4 urrezkoak, 1 zilarrezkoa eta\n3 brontzezkoak) eta hirugarrena Errumania da (4 urrezkoak eta 2 brontzezkoak). Bestela, Europako Eskubaloi Txapelketa 1994tik antolatzen da, eta Suedia ere da titulu gehien lortu duen selekzioa (4). Klubei dagokienez, EHF Txapeldunen Liga eta EHF Kopa txapelketa nagusien artean ditugu. Estatu barrukoa\nFC Barcelona 2008an. Espainiar estatuan txapelketa nagusiak ASOBAL Liga eta Errege Kopa dira, FC Barcelona izanda titulu gehien dituena (2010 arte, 9), baita txapeldunorde sarrien gelditu den taldea izan ere. Are gehiago, "Divisi贸n de Honor" zelakoa eta gaur egungo Liga kontuan hartura ere titulu gehien duen taldea da (17 txapelketa eta 15 txapelketaorde). BM Granollers bigarrena da historia osoko zerrendan 10 titulurekin, eta Atl茅tico de Madrid hirugarrena da 7 txapelketarekin. Bestela, Portland San Antonio talde nafarrak 2002 eta 2005ean titulua irabazi zuen, eta 1998, 2000 eta 2007an bigarren postua eskuratu zuten. Halaber, Bidasoa Kirol Kluba 1995ean txapelduna izan zen, aurreko urtean txapeldunordea eta 1987an (Ligak ASOBAL izena eduki baino lehen) txapelduna ere bai, eta Salleko talde gipuzkoarra 1964 eta 1965ean txapeldunordea izan zen Liga zaharrean. Azkenik, emakumezkoen txapelketei dagokienez Itxako nafarrak ABF Liga hiru aldiz irabazi du (2009, 2010 eta 2010 ), eta Erregina Kopa birritan (2010 eta 2011). Bestela, Akaba Bera Bera gipuzkoarrak Erregina Kopa eskuratu du birritan (2007 eta 2009an).\nFrantzia Frantziako Eskubaloi Liga (gaur egun "Division 1") 1952an lehendabiziko aldiz antolatu zuten, 2010 arte Montpellier HB izanda txapelketa gehien lortu duen kluba (12), hurrengoak zerrendan US Ivry (8) eta Stella Saint-Maur (6) izanda.\nAntzeko kirolak Txekiako eskubaloia, Frisiakoa (keatsen), Amerikakoa, Australiakoa (four square) eta Txinakoa (New Yorken jokatutakoa) antzeko kirolak dira. Eskubaloi gaelikoa squashen antzekoa da, baina erraketen ordez eskua erabiltzen dute. Azkenik, hondartzeskubaloia bestelako lur mota batean egindakoa dugu.


Otamotzatxilotuak Archives - Otamotz\nPolizia Nazionalak pertsona bat atxilotu du Urretxun Daesh-en propaganda egiteagatik\nPolizia Nazionalak hiru pertsona atxilotu ditu Urretxuko Iparragirre kalean, Ibarran eta Urnietan, doktrinatzea eta terrorismoaren goratzea leporatuta. Poliziaren arabera, hiru atxilotuek talde bat osatzen zuten. Daesh-en propaganda kontsumitzen hasi zirela eta ondoren mezu horiek zabaltzeari ekin ziotela uste dute.\nElkarretaratzea egingo dute gaur, 19:30ean Areizaga-Kalebarrenen, atzoko atxiloketak salatzeko\nElkarretaratzea deitu dute, presoen abokatuen atxilotzea salatzeko. Elkarretaratzea gaur arratsaldean egingo dute, 19:30ean, Areizaga-Kalebarren plazan.


MUTILOAKO JAIAK – Aranguren Ibarreko Udala\nJAIEN EGITARAUA PDF MODUAN ESKURATU (tamaina: 6.40MB)\nBerriro ospatzen ditugu gure jaiak, bi urtez etenda egon ondoren. Ilusio handiz eta gozatzeko gogoz egiten dugu.\nPandemiak modu krudelean kolpatu ditu gure bizitzak, gure familia eta lagunengandik banandu gintuen, normaltasunez egiten genuen guztitik, ziurgabetasuna eta, batzuetan, beldurra sortuz.\nGure aitortza eta babesa pandemiaren ondorioak jasan dituzten familia guztiei, batez ere senideak eta gertuko pertsonak galdu dituztenei.\nUdalak lanean jarraitu du une oro pandemiak iraun duen bitartean sortu diren premiei erantzuteko, eta, horretarako, udalbatza batu bat eta ibarreko bizilagunekin konprometitutako langile publiko batzuk izan ditugu, lan-kasuetan eta, zenbait arlotan, pertsonekin etengabeko harremanean, haien premia eta zainketa bereziei erantzunez.\nHorregatik guztiagatik, aurten errekonozimendua egingo diegu, eta gure jaiei hasiera emateko aukera izango dute, txupinazoa jaurtiz.\nBi urte hauetan, dauden azpiegiturak hobetzen dituzten proiektuekin lan egiten jarraitu dugu:\nTxikienentzako igerileku ludikoa martxan jarri da.\nIrulegi ikastetxe publiko berria dugu gure bailararako, beren euskarazko hezkuntza aukeratzen duten ikasleentzat, San Pedro ikastetxe publikoko ikasleentzat lekua libre utziz. Udaletxeko aurrekontuen kontura osatu da, onarpen handia izan duen kirol-pabiloi batekin.\nMugartea haurrentzako parkea prest dago udaberri honetatik aurrera haurren gozamenerako.\nHainbat argiztapen publiko berritu eta hobetu dira Mutiloako hainbat gunetan, eta, ondorioz, energia asko aurreztu da eta gure kaleetako segurtasuna ere handitu da herritarrentzat.\nFutbol zelaiko belarra aldatu dugu, non bailarako ehunka gaztek kirola egiten duten.\nEguzki eta Aranguren Ibarreko plazen eraberritzeak oinezkoen korridore seguruak sortu ditu.\nUne honetan Mutiloa Plazaren zabalkuntza amaitzear dago, pertsonentzako lekua irabaziz.\nGazteentzako babes ofizialeko etxebizitzen aldeko apustua egiten jarraitzen dugu.\nOrain 50 etxebizitza eraikitzen ari dira, dagoeneko esleituta, eta udazkenerako 85 etxebizitza gehiago jarri nahi ditugu martxan eremu berean, ibarreko bizilagunentzat lehentasunez.\nEspero dugu laster hasiko garela gazteen etxe berria eraikitzen mutilartean. Programazio zabala eta langile espezializatuak izango ditu, pandemian hain gogor kolpatu dituzten gazteen beharrei erantzuteko.\nGure bailaran ehunka gazte ditugu, eta, aldi berean, eskualdeko beste batzuekin harremanetan jartzen dira, komunitate handi bat osatuz, eta jaietan errespetuz joka dezatela eskatzen diegu, goza dezatela haietaz eta eman dezagun bailara zibiko eta abegitsu baten erakusgarri.\nEskerrak eman nahi dizkiogu jai batzordeari haien antolakuntza eta programazioa aurrera eramateko erakutsi duten gogo eta gogoagatik.\nOraindik ez dugu pandemia amaitu, korporaziotik zuhurtzia eskatzen dizuegu, baina beldurrik gabe parte hartzeko eta gozatzeko.\nHerritar berriak besoak zabalik hartzen jarraitu nahi dugu, eta horrela, gure herriaren eta bailararen balioak defendatuko dituen komunitate solidario eta abegitsu gisa hazten jarraitu.\nAranguren ibarreko Akalte bezala, eta bere korporazioaren izenean, JAI ZORIONTSUAK!\n2022ko MUTILOAKO JAIEN EGITARAUA:\nHONAKO HAUEK ANTOLATUTAKO JARDUERAK:\nMUTILOAKO JAIEN KOMISIOAK\nÁREA DE CULTURA Y FIESTAS DEL AYUNTAMIENTO DEL VALLE DE ARANGUREN ARANGUREN IBARREKO UDALAREN KULTUR ETA JAI ALORRAK\nLARUBATA, EKAINAK 18 (JAI AURREKO JARDUERAK)\n12:30 – Hainbat bandaren emanaldia Mutiloa plazan.\n16:30 – Aranguren Ibarreko musika eskolako taldeen eta beste eskola gonbidatu batzuen emanaldia.\n14:30 – Bazkari Autogestionatua, Osasun Zentroko aparkalekuan. Gaztearan antolatzailea. Aranetxea inskripzioak. Mahai gainekoa.\n18:00 a 20:00 – PASACALLES con la Txaranga Turrutxikirekin KALEJIRA\n20:00 – TXUPINAZOA udaletxeko balkoitik. Kalejira Konpartsa, Gaiteroak eta Musika Bandarekin.\n20:30 – Larrain-dantza.\n21:15-22:45 – IKUSKIZUN ITINERANTZAILEA, «Gremioko artistak» taldearekin. Ibilbidea kaleetan zehar, Mutiloa Plazan amaituz.\n22:20 – SUZKO ZEZENA Mutiloa plazan\n23:00 a 05:00 – MUSIKA GAZTE-GUNEAN Gaztearanen eskutik\nOSRTEGUNA, EKAINAK 23\n09:00 – DIANAK, Mugartea Santxiki, Eguzki eta Mutiloenartean Ibaialdeko Gaiteroekin.\n10:30-13:00 – Haurrentzako parke tematizatua, gaztelu puzgarriekin, tailerrekin…, Ibaialde pasealekuan.\n13:00 – Ibaialde pasalekuan ESPUMAREN JAIA\n11:00 – PETANCA TXAPELKETA, Erretiratuen Elkarteak antolatua + Kiroldegiko Tabernak babestutako aperitiboa.\n13:00 – BERMU MUSIKALA Mutiloa plazan “Tres x ahora”-ren eskutik.\n14:30 – Herri BAZKARI autogestionatua osasun etxeko aparkalekuan. Karroza eta mozorro lehiaketa. Bazkalostea musikarekin eta kalejira tabernetan zehar. Gaztearan antolatzailea.\n16:30 – MUS TXAPELKETA Antolatzailea: Mutilvera Taberna. (30 minutu lehenago Mutilvera tabernan izen-emateak).\n18:00 – MARRAZTU ZURE GRAFFITIA jarduera kalean + animazioa. Ibaialde pasalekuan.\n19:15-20:00 – ZUMBA MASTER CLASS-A + TIKTOK Mutiloa plazan.\n20:00-22:00 – DISKO MUGIKORRAREN SAIOA, “Legendario Discomóvil”-rekin, Mutiloa plazan.\n22:20 – SU ZEZENA, Ibaialde plazan.\n22:30-00:00 – DISKO MUGIKORRAREN SAIOA, “Legendario Discomóvil”-rekin, Mutiloa plazan.\n23:30-01:00 – “Trikidantz” taldearen KONTZERTUA Gazte Gunean.\n01:00 a 05:00 – Bertako DJ-en eskutik MUSIKA GAZTE GUNEAN\n09:00 – DIANAK Idoi, Ibaialde, Mutiloa eta Irulegin Ibaialdeko gaiteroekin.\n13:00 – ESPUMA JAIA, Ibaialde pasalekuan.\n13:00 – BERMU MUSIKALA Mutiloa plazan “Lemon y Tal”-ren eskutik.\n14:30 – PAELLA ERRALDOIA Mutiloa plazan (14. orrian informazioa ikusi).\nPrezioa: 3€ errazio bakoitzeko.\nBonuak ekainaren 17an (ostirala) eta 20an (astelehena) 19:00etatik 21:00etara.\nMutiloa plazan (udaletxearen ondoan)\n14:30 a 16:00 – ANIMAZIO MUSIKALA paella jan bitartean Turrutxiki Txarangarekin.\n15:30 – MUSIKA-MAHAURREA, “Pablo Líquido”-ren eskutik.\n17:00-21:00 – GAZTE JARDUERA ANITZA (Looping bikes, bumpers, giza futbolina, ekortzeko makina, giza tiragomak…). 10 urtetik gorakoentzako jarduera.Osasun Zentroko aparkalekua. Gazteria arloak antolatzen du.\n17:00 a 19:00 – BIGANTZAK Turrutxiki Txarangak girotuta. Amaieran, haurrentzako entzierrilloa, gurpildun zezenekin.\n18:00 – IKUSKIZUN MUSIKAL FAMILIARRA Almozandia Antzerkiaren “Carabin Caraban” Ibaialde pasalekuan.\n20:00-22:0 – OILAR BATAILA, Gazte Gunean. Gaztearanek antolaturik.\n20:30-22:30 – DANTZA SAIOA “Maremagnum” orkestarekin, Mutiloa plazan.\n22:30 a 00:00 – MUSIKA DJarekin Mutiloa plazan.\n00:00-01:00 – EDER3K-ren KONTZERTUA. Gaztearanek antolaturik.\n00:00 a 04:00 – DANTZA SAIOA“Maremagnum” orkestarekin, Mutiloa plazan.\n02:00 – Irulegi Mendiko JAITSIERA “Kolpez Blai” taldearekin, Gazte Gunean bukatuz.\n01:00 a 06:00 – MUSIKA DJekin Gazte Gunean. Gaztearanek antolaturik.\n11:00 – ERRALDOIEN IRTEERA Irulegi plazatik eta Ibaialde ingurutik.\n11:30 – Erraldoien kontzentrazioaren topaketa, ARANGUREN IBARREKO KONPARSA ETA GAITARIEK antolatua. Ondoren, kalejira bateratua.\n13:00 – Erraldoi eta buruhandien AZKEN DANTZAK Mutiloa plazan.\n13:00 – EMAKUMEEN KOLEKTIBOAREN TOPAKETA Mutiloa plazan Turrutxiki Txarangaren animazioarekin.\n14:15 – Emakume-taldeak ANTOLATUTAKO BAZKARIA, medikuaren kontsultategiko aparkalekuan. Gaia: “Goazen ezkontzara”. Bazkaloste musikala izango da, besteak beste, “Maialen” + DJaren eskutik.\nPrezioa: 24€ .\n17:30 a 20:00 – “Gepettoren Jolasak” JOLAS TRADIZIONALAK eta artisauak familian gozatzeko Ibaialde pasealekuan.\n20:00 a 21:30 – “Nueva Alaska” ORKESTAREKIN DANTZA, Mutiloa plazan.\n21:45 – LARRAIN-DANTZA Ibaialdeko Gaiteroen eskutik, Mutiloa plazan.\n22:15 a 01:00 – DJarekin MUSIKA Mutiloa plazan.\n23:00 – SU ARTIFIZIALEN BILDUMA “Pirotecnia Fiesta”-ren eskutik, Mutiloako hilerritik.\n23:30-01:00 – “Burutik” KONTZERTUA Gazte Gunean. Gaztearanek antolaturik.\n01:00–03:00 – “Badsound System” eta “Sista Kata” KONTZERTUA Gazte Gunean. Gaztearanek antolaturik. Aranguren Ibarreko Berdintasun Arloaren laguntzarekin.\n01:00–05:00 – “Nueva Alaska” ORKESTAREKIN DANTZA, Mutiloa plazan.\n03:00–06:00 – MUSIKA Gazte Gunean DJekin. Gaztearanek antolaturik.\n11:00 – ARANGUREN IBARREKO MUSIKA BANDAREN emanaldia Mutiloa plazan.\n12:00 – ARANGUREN IBARREKO KONPARSA ETA GAITARIEN emanaldia Irulegi plazaren atzealdetik ateraz.\n13:00 – BERMU MUSIKALA Mutiloa plazan Xabier Artiedaren “The Road”-rekin.\n14:30 – HERRI BAZKARIA KALDERETEEN LEHIAKETA, prestaketa eta bazkaria Osasun Etxeko aparkalekuan eta Mutiloa plazako karpan\nBabeslea: Cafeto Taberna\nOsasun-zentroko aparkalekuan eta Mutiloa plazan egingo da, izena eman duten pertsonen kopuruaren arabera. Bazkaltzeko lekua: prestaketa-leku bera, esleitutakoaren arabera. 13:00etatik aurrera mahaiak eta aulkiak jartzeko eta kentzeko parte-hartzaileen laguntza eskatzen dugu.\nIzena Cafeto Tabernan eman behar da (Mutiloa plazan), ekainaren 17tik, asteazkena, 22ra, ostirala.\nJankideen kopurua eta taldeko arduradunaren harremanetarako telefonoa adieraziko dira.\nUdalak MAHAIAK ETA AULKIAK ERREZTUKO DITU.\nKaldereteak prestatzeko, KEMATZAILEAK baino ez dira erabiliko. EGURRIK EZ\n19:00 – “La tribu Obembe” KONTZERTUA Mutiloa plazan.\n22:20 – SU ZEZENA, Mutiloa plazan.\n22:30 – Jaietako AZKEN TRAKA, Mutiloa plazan\nEgilea: Maximiliano Ezequiel Cosatti Espindola\nIzenburua: “Metxa pizten”\nHAUR KATEGORIAKO IRABAZLEA: (egitarau honen kontrazala)\nEgilea: Ángela Gómez Romero\nIzenburua: “Emozioen txupinazoa, zorion eztanda”\nEkainaren 20tik Uztailaren 1era.\n8:30etatik 14:30etara astelehenetik ostiralera


Euskal Herria Bildu - Jon Iñarritu Gibraltarreko gobernuarekin bildu da eta Gibraltarreko herriaren borondatea errespetatu dezala exijitu dio Madrileko gobernuari\nJon Iñarritu Gibraltarreko gobernuarekin bildu da eta Gibraltarreko herriaren borondatea errespetatu dezala exijitu dio Madrileko gobernuari\nJon Iñarritu, Amaiurreko diputatua Gibraltarren egon da egun hauetan elkartasuna adierazteko La Linea eta Gibraltarreko herriei, hauek arazotan dabiltza PPko gobernuaren zorrozkeriak sortu duen itxurazko gatazkagatik. Esan behar da Amaiurrek Kanpo Arazoetako Ministroa den Jose Manuel Garcia Margalloren agerraldia eskatu duela zergatik ari diren horren modu tamalgarrian jokatzen azal dezan.\nIñarrituk "Gibraltarreko herriaren borondatea errespetatu dezatela" eskatu du eta gobernuari eskatu dio "Gibraltarreko eta inguru herrietako, La linea eta Algeciras bezalako auzokideen arteko harremanak ez zikintzeko eskatu dio". Amaiurreko diputatua Gibraltarreko presidente ordearekin eta La linea eta Gibraltarreko langileen ordezkariekin eta eragile sozialekin bildu da.\nAralarreko ordezkaria eta Amaiurreko Diputatua salatu duenez "PPren gobernuak ez du onartu nahi Gibraltarreko herriaren erabakitzeko eskubidea eta hiritarrak kaltetzen dituzten itxurazko gatazkak sortzen ditu estatu espainiarrak eta bereziki Alderdi Popularraren krisi sakona" . Iñarrituren hitzetan langileen eskubideak "guzti horren gainetik egon behar dira, eta kasu honetan Euskal Gatazkan bezala elkarrizketarako gaitasun eza adierazten du Alderdi Popularrak"